Zvezda nije u krizi, Delije izazvale ''kontraefekat''?! - Sportske.net\nZvezda nije u krizi, Delije izazvale ''kontraefekat''?!\nTako to trenutno izgleda iz ugla nekadašnjeg trenera crveno-belih.\nZvezda: "Karte za Uniks od srede"Zvezda u "Morači" overava finale (20.00)Novo saopštenje - Čović se pita ko i zašto pokušava da posvađa Zvezdine navijače!?Budućnost vs Zvezda - RASPRODATO!Lazić: "Budućnost imala sedam dana za pripremu"\nUoči večerašnje revanš utakmice polufinala plej-ofa ABA lige između Budućnosti i Crvene zvezde mts, a posle dva uzastopna poraza crveno-belih u Evroligi tokom prošle sedmice, svoj komentar aktuelnog stanja u redovima aktuelnog šampiona dao je i nekadašnji Zvezdin trener Vlade Đurović.\nOn je u izjavi za ''Alo'' naglasio da je najveći problem za crveno-bele u ovom trenutku povreda Stefana Jovića i da bi sa njim u ekipi Zvezda već obezbedila plasman u Top 8 Evrolige.\n''Jedini je kreator tima, uz sve uvažavanje dva Amerikanca, Voltersa i Dženkinsa, koji su strelci. Jedini je pravi organizator igre crveno-belih, ne može svako kao Nikola Jokić da bude i centar i kreator igre u isto vreme'', objašnjava Đurović.\nIpak, kada je u pitanju prethodna utakmica u Barseloni, Đurović je primetio i još jedan detalj, a tiče se Zvezdinih navijača.\n''Mislim da su pristalice Crvene zvezde u 'Blaugrani' napravile kontraefekat! Navijanjem su jednostavno probudili inat kod domaćina i naterali ga da igra mnogo bolje nego obično, iako za njih taj meč nije imao takmičarski značaj. Tim Dejana Radonjića nije u krizi, samo im, evidentno, nedostaje Stefan Jović'', ponovio je Đurović.


Ilić Kuršumlija: Za slobodu i pravdu se moramo izboriti – Otvoreno\nPočetnaVestiIlić Kuršumlija: Za slobodu i pravdu se moramo izboriti\nčetvrtak, 20. avgusta 2020 : 20:25\nIlić Kuršumlija: Za slobodu i pravdu se moramo izboriti\nSloboda se ne dobija na poklon, za nju i pravdu se moramo izboriti, naglasio je član Glavnog odbora Stranke slobode i pravde i do danas odbornik u lokalnoj skupštini Kuršumlije Slavko Ilić, koji je poslednjih petnaest minuta svog odborničkog mandata iskoristio tako što se na magistralnom putu Niš – Priština, kod kuršumlijskog sela Kastrat, obratio građanima Kuršumlije i Srbije.\nU svom obraćanju, Ilić, koji je poznat po tome što je svoj odbornički mandat proveo boreći se protiv naprednjačke vlasti, naglasio je da za osam godina koliko SNS vlada, kuršumlijski kraj propada, kao i čitava Srbija, a da su posledice nemerljive.\n– Setimo se samo fantomske izmišljene fabrike u prstorijama bivše Konfekcije „7.juli“ za koju su nas lagali da je otvorena, setimo se svega što je u ovoj sredini privatizovala grupa ljudi okupljena oko stranke koja je na vlasti i onda je jasno zašto nam mladi odlaze, a sela i grad se prazne. Kao odbornik za četiri godine imao sam 1.000 dopuna dnevnog reda, preko 500 amandmana, javljao se za svaku tačku dnevnog reda, jer smatram da mi je kao odborniku dužnost da zastupam i branim građane koji su mi ukazali poverenje. Nikada nisu imali prigovore na moje predloge, ali ih nisu ni uvažili, samo su ćutali. Oni dakle, nisu radili za ovu sredinu, već za moćnike koje predstavljaju – kazao je Ilić ovom prilikom.\nOn je dodao da su „nazadni ukinuli niz kulturnih manifestacija koje su bile simbol Kuršumlije i da je on uporno postavljao pitanje zašto su to učinili, ali da nikada nije bilo odgovora“.\n– Eksploatacija prolom vode umesto da ide u opštinski budžet ide u privatne ruke, sredina se raspada, a oni su i dalje na svojim položajima. Zato moramo da se borimo na sve načine da zaustavimo ovo propadanje i da deci omogućimo da žive u normalnim sredinama – naglasio je on.\nIlić je objasnio da je držao konferenciju za novinare na putu, zato što nema prilike da iznese svoje stavove i program kao opozicioni pojedinac zbog medijskog mraka u kojem živimo.\nTačno u 10 časova prestao je njegov odbornički mandat, a na konstitutivnoj sednici naprednjaci su opet formirali vlast. Oni imaju 17 od 25 odbornika u lokalnoj skupštini, ali su njihove odluke podržala i četiri odbornika SPS, dva odbornika koalicije „Metla“,dok su nekadašnji predsednik topličkih radikala koji je podneo ostavku u stranci i jedan odbornik Grupe građana ostali, za sada, jedina opozicija u novom skupštinskom sazivu u Kuršumliji. Zanimljiva je i činjenica da je za predsednika opštine Kuršumlija ponovo izabran Radoljub Vidić (SNS), kojem je ovo treći mandat na toj funkciji, a započeo ga je kao predstavnik DSS, pa nastavio kao naprenjački kadar.


Izabrana najuspješnija preduzeća u Republici Srpskoj\n5133\tObjavljeno 19 maj 2021 Autor: Srna\n"Mlijekoprodukt" iz Kozarske Dubice najuspješnije je veliko privredno društvo i ukupni pobjednik Izbora najuspješnijih u privredi Republike Srpske, koji je večeras 17. put organizovala Privredna komora Srpske.\nPriznanje ovom privrednom društvu uručio je predsjednik Vlade Republike Srpske Radovan Višković.\nDrugo mjesto u kategoriji velikih privrednih društava osvojio je "Elnos BL" iz Banjaluke, dok je treću poziciju zauzela banjalučka kompanija "Hemofarm".\nNajbolje rezultate među srednjim privrednim društvima ostvario je "Mladegs pak" iz Prnjavora, drugo mjesto zauzelo je "Mega drvo" iz Bijeljine, dok se na treću poziciju plasirao "Austronet" iz Prijedora.\nPriznanja u kategoriji malih privrednih društava dobile su kompanije "Vam" iz Čajniča, "Jerić kompani" iz Gornjih Podgradaca, "Metalogradnja" iz Bijeljine, "Art lajn" iz Dervente i "Koka produkt" iz Ljubinja.\nU kategoriji za investicije i doprinos u oblasti zapošljavanja nagrađene su kompanije "Pass" iz Bijeljine, "Dermal R" iz Kotor Varoša, kompanija "Milojević Gilje gas" za "Terme Ozren Petrovo", "Bepro" iz Laktaša i "Agroflora" iz Kozarske Dubice.\nNajveći izvoznici u Republici Srpskoj, prema podacima Uprave za indirektno oporezivanje BiH, su kompanije "Alumina" iz Zvornika, "EFT- Rudnik i Termoelektrana Stanari" i "Fabrika obuće Sportek" iz Kotor Varoša.\nPriznanja za najuspješnije žene u privredi dobile su direktor privrednog društva "Eko lajn" iz Petrova Draženka Popadić, direktor kompanije "Sektor sekjuriti" iz Banjaluke Dragana Kosić, direktor preduzeća "Vajs lajt "/ Weiss light/ iz Istočnog Sarajeva Vanja Vukojičić, direktor Vinskog podruma "Anđelić" iz Trebinja Milica Anđelić i direktor privrednog društva "Tehnika inženjering" iz Bijeljine Dragana Gajić.\nU kategoriji za kvalitet i razvoj domaćih proizvoda, koju Privredna komora Srpske dodjeljuje u okviru projekta promocije domaće proizvodnje "Naše je bolje", priznanja su dobili kompanija "Ekonomik grup" iz Srebrenice za osnovne, magacinske i spojene kontejnere, Fabrika obuće "Bema" iz Banjaluke za mušku, žensku i dječiju kolekciju obuće, "Antena net" iz Teslića za LED displeje, "Grosist" iz Prijedora za drvene kuće, te "Sava Semberija" iz Bijeljine za liniju proizvoda za dijabetičare.\nPriznanja su dobili i Ribnjak "Janj" iz Banjaluke za dimljenu pastrmku, Poljoprivredna zadruga "Gorštak" iz Laktaša za pivo "Pale ale", Mljekara "Perfeto" iz Nevesinja za sir iz mijeha, "Naša mala destilerija" iz Istočnog Sarajeva za voćne rakije, kao i kompanija "Kolorit" iz Banjaluke za liniju proizvoda za fasadne sisteme.\nPosebno priznanje za uspješnu primjenu digitalizacije poslovnih i proizvodnih procesa pripalo je banjalučkoj kompaniji "Elas metalekspert", dok je posebno priznanje za pokretanje zahtjevnih tehničkih kapaciteta i servisa informaciono-komunikacionih tehnologija dobila kompanija "M:tel" iz Banjaluke.\nNajveći plasman kredita u privredu Republike Srpske ostvarila je Nova banka, zbog čega joj je pripalo posebno priznanje.\nPosebno priznanje za najvišu ocjenu ispunjenosti kriterijuma u okviru regionalnog programa sertifikacije gradova i opština sa povoljnim poslovnim okruženjem BFC SEE, koje Komora prvi put dodjeljuje ove godine, pripalo je gradu Gradiška, koji je ispunio više od 96 odsto kriterijuma.\nZa doprinos privrednom razvoju nerazvijenih opština posebno priznanje pripalo je "Tehničkom remontu" Bratunca.\nZbog pandemije virusa korona i epidemioloških mjera, manifestacija Izbor najuspješnijih u privredi Republike Srpske za 2020. godinu prvi put nije organizovana u standardnom formatu u Banskom dvoru, već je u saradnji sa Televizijom Republike Srpske realizovana u formi emisije, koja je večeras emitovana na programu Radio-televizije Republike Srpske.


TotalCar.rs » Neslavan rekord Japanaca\n0 komentara 2767 pregleda\nJapanske automobilske kompanije u finansijskoj 2014. godini, završenoj 31. marta ove godine, opozvale su unutar zemlje rekordan broj vozila zbog uočenih neispravnosti.\nKako je saopštilo Ministarstvo saobraćaja Japana, u prošloj godini lokalni proizvođači su na dodatni servis pozvali više od 9,55 miliona prodatih vozila, što je najviše od 1969. kada je počela da se vodi statistika o tome.\nBezmalo trećina svih slučajeva opoziva, oko 3,05 miliona, u vezi je s problematičnim vazdušnim jastucima firme “Takata”. Taj problem je prošle godine pogodio skoro sve vodeće automobilske koncerne u svetu.\nNeispravnost u kompresiji vazduha jastuka može dovesti do toga da eksplodira kada se aktivira i “ustreli” čoveka metalnim fragmentima. Prema dostupnim podacima, zbog takvih incidenata samo u SAD je poginulo petoro ljudi a povređeno više od 100. Zbog tog defekta u svetu je opozvano više od 22 miliona automobila.\nGlavni japanski automobilski gigant “Tojota” dva puta je opozvao skoro pola miliona vozila zbog drugih problema. U aprilu prošle godine zbog problema s nosačima sedišta vozača povučeno je više od 920.000 automobila, a u oktobru je korporacija povukla više 860.000 vozila marke “leksus” zbog opasnosti od curenja goriva.\nBritanci rade na detektorima upotrebe telefona za volanom\nNi grupacija “Fijat-Krajsler” ne gubi vreme: “Džip kompas”– plag in


Njemačka policija pokrenula istragu zbog upotrebe simbola "Z"\n18. 04. 2022 22:57\nBERLIN - Njemačka policija pokrenula je istragu zbog javne podrške specijalnoj operaciji ruske vojske u Ukrajini, javili su danas lokalni mediji.\nReagovao MUP RS: Aktivirana operativna grupa zbog prijetnji Dodiku\n06. 03. 2022 20:04\nBANJALUKA - Ministarstvo unutrašnjih poslova (MUP) Republike Srpske aktiviralo je Operativnu grupu za borbu protiv terorizma u vezi sa video-snimkom koji kruži društvenim mrežama, a na kojem maskirano lice pita: "Ko će ubiti Milorada Dodika za milion evra?".\n02. 03. 2022 15:44\nBANJALUKA - Okružno javno tužilaštvo Banjaluka obustavilo je istragu protiv Srđana Šuputa, bivšeg direktora Komercijalne banke.\nAustralijski teniser Aleks De Minor pod istragom\n17. 02. 2022 17:29\nAustralijski teniser nalazi se pod istragom španskih vlasti zbog navodnog kupovanja lažnih kovid pasoša preko aplikacije Telegram.\nTesla pod istragom zbog preuveličavanja kilometraže\n16. 02. 2022 09:30\nJužnokorejski antimonopolski regulator razmatra izricanje kazne američkom proizvođaču električnih automobila, "Tesli", pošto je utvrdio da je kompanija preuveličala specifikacije o svojim baterijama, rekao je danas Rojtersu jedan zvaničnik.\nGruzijski teniser Bazilašvili pod istragom\n12. 02. 2022 12:24\nGruzijski teniser NIkoloz Bazilašvili nalazi se pod istragom zbog namiještanja mečeva, prenio je ruski portal "Go Tenis".\nKanje Vest pod istragom zbog incidenta: Udario obožavatelja šakom\n14. 01. 2022 13:30\nIstraga o 580.000 "Teslinih" automobila\n22. 12. 2021 17:45\nVAŠINGTON - Američka agencija za bezbjednost u saobraćaju /NHTSA/ saopštila je da je otvorila formalnu istragu o 580.000 "Teslinih" automobila prodatih od 2017. godine nakon odluke ovog proizvođača da dozvoli igranje igrica na centralnom ekranu u kabini.


U saobraćajnoj nesreći koja se juče dogodila na magistralnom putu Prijedor- Novi Grad poginuo je pešak M. M. iz Prijedora.\nIz Policijske uprave Prijedor saopšteno je da je u prisustvu tužioca obavljen uviđaj na mestu nesreće u kojoj su učestvovali kamion “MAN” sa prikolicom kojim je upravljao N.S. iz Prijedora i pešak M.M, piše Srpskainfo.\n– Na magistralnom putu Prijedor-Novi Grad, u mestu Raškovac, istog dana, oko 11,40 časova, iz za sada neutvrđenih razloga došlo je do kontakta između skupa vozila i tela pešaka a koji je ovom prilikom zadobio teške telesne povrede usled kojih je preminuo u Opštoj bolnici u Prijedoru – saopšteno je iz PU Prijedor.\nOd strane postupajućeg tužioca naložena je obdukcija tela smrtno stradalog lica, koja će biti obavljena u Zavodu za sudsku medicinu Republike Srpske u Banjaluci, kao i preduzimanje potrebnih mera i radnji na utvrđivanju svih okolnosti navedenog događaja.\nUDARIO GA VOZAČ "MERCEDESA" U saobraćajnoj nesreći POGINUO PEŠAK


Konvent: Vladavina prava osnovni preduslov demokratskog i stabilnog društva - Dijalog.net\nNaslovna Vesti Evropska unija Srbija i Evropska unija Konvent: Vladavina prava osnovni preduslov demokratskog i stabilnog društva\nPostavljeno 25. November 2020.\nBeograd, 25. novembar 2020. – Poštovanje i sprovođenje principa vladavine prava je osnovni preduslov demokratskog i stabilnog društva, što je posebno važno za Srbiju u kontekstu procesa integracije u Evropsku uniju.\nTo je istaknuto na online konferenciji “Neka pravda vlada” u organizaciji Nacionalnog konventa o Evropskoj uniji.\nStoga je projekat “Neka pravda vlada” imao za cilj da okupi širu stručnu zajednicu i da ukaže građanima na potrebu razumevanja i značaja Vladavine prava i osnovnih prava (Poglavlje 23) u Pregovaračkim poglavljima Politika konkurencije (Poglavlje 8), Energetika (Poglavlje 15), Socijalna politika i zapošljavanje (Poglavlje 19), Životna sredina i klimatske promene (Poglavlje 27), Zaštita potrošača i zdravlja (Poglavlje 28), navedeno je u saopštenju.\nImajući u vidu da građani često nisu dovoljno upoznati sa svojim pravima, kako zbog čestih izmena zakona tako i zbog neadekvatnog informisanja javnosti, što realizaciju tih prava dovodi u pitanje, sugerisano je da treba “kontinuirano unapređivati obaveštenost građana o njihovim pravima i o raspoloživim mehanizmima za zaštitu tih prava“.\nNacionalni konvent, kako je naglašeno, upravo radi na tome i članice Radnih grupa svojim brojnim aktivnostima i projektima nastoje da to stanje unaprede, a sve aktivnosti projekta “Neka pravda vlada”, kao i ove završne konferencije, usmerene su u tom pravcu.\nKako sve ne bi ostalo „samo na papiru“, želeli smo da diskutujemo o tome zašto je vladavina prava najvažnije poglavlje u pregovorima sa EU i kako na svakodnevni život građana, životni standard, poslovanje privrede i ukupan razvoj naše zemlje utiče nedostatak vladavine prava u bilo kojoj politici, istaknuto je u saopštenju.\nKoordinatorka Nacionalnog konventa o EU Nataša Dragojlović istakla je da su okupili više od 760 organizacija civilnog društva u 25 radnih grupa Nacionalnog konventa o EU i oformili pet međusektorskih radnih grupa.\nKonvent je je povezao različita pregovaračka poglavlja čiji sadržaj deluje prilično izolovano, pokazujući time da veza između njih zaista postoji i da nema promene u jednom pregovaračkom poglavlju, ako nema pomaka, u ovom slučaju u poglavlju 23, a to je vladavina prava.\nOznakeevropske integracijeNKEUPoglavlje 23vladavina prava\nPrethodno Aranđelović: Pitanje termina emitovanja rijalitija zapravo je pitanje kakvo društvo građani žele\nSledeće Matković: U Srbiji i dalje postoji apsolutno siromaštvo, socijalne razlike rastu\nBeograd, 28. april 2021. – Centar za pravosudna istraživanja (CEPRIS) saopštio je da…\nPejić Nikić: Nedostatak napretka i dobre volje u istinskim reformama postali očigledni\nBeograd, 31. mart 2021. – Prošlogodišnji izveštaj Evropske komisije o Srbiji bio je …\nSrbija sve dalje od članstva u EU\nBeograd, 29. mart 2021. – Odgovorno vođenje državnih poslova ne dozvoljava da se kri…\nTop Tags Društvo istraživanje mediji Srbija i Evropska unija lokalna samouprava konkurs vladavina prava Evropska komisija evropske integracije Civilno društvo ljudska prava Evropska unija mladi Vlada Republike Srbije OCD


Demokratska kontrola članova zadruge - Forum PSSS - PSSS\nDemokratska kontrola članova zadruge\n19 mar 2020 11:36\t#40826 od Pavlović Mladen\nPavlović Mladen je napravio novu temu: Demokratska kontrola članova zadruge\nDemokratska kontrola članova zadruge podrazumeva da članovi zadruge imaju pravo da kontrolišu poslovanje svoje zadruge neposredno i posredno. Kada to čine neposredno tada to obavljaju na sednicama Skupštine zadruge, a kada to čine posredno tada to čine preko svojih predstavnika u organima zadruge (Nadzorni odbor, Upravni odbor). Izabrane organe zadruge oni demokratski kontrolišu i ocenjuju na sednicama Skupštine zadruge. Pretpostavka za ostvarivanje ovog principa je da svi članovi budu dobro i blagovremeno informisani.\nInformisanje o svim pitanjima, koja se odnose na unutrašnje poslovanje zadruge sa članovima, o odlukama izbornih organa zadruge, o stanju u poslovnom okruženju, o namerama i kvalitetu odnosa između zadruge i njenih tržišnih partnera veoma su važne za celovito razmišljanje i zaključivanje članova zadruge. O tim pitanjima on treba da se izjasni ili glasa, na sednicama organa zadruge. Zato zadruge moraju posebno da neguju informisanje svojih članova.


Vesimpex: Data centar u kontejneru | PC Press\nVesimpex: Data centar u kontejneru\n28. oktobar 2019. 8. oktobar 2019. PC Press\nSve veći zahtevi i obim podataka čest su uzrok problema u postojećim IT okruženjima, kako po pitanju kapaciteta napajanja i klimatizacije, tako i prostora za smeštaj opreme. Data centri smešteni u kontejneru predstavljaju idealno modularno rešenje koje će na jednostavan način odgovoriti vašim potrebama!\nMnoge kompanije imaju poteškoća prilikom proširenja svojih data centara u okviru postojećeg prostora. Visoke cene zakupa ili nedostatak slobodnih prostorija i limiti postojeće infrastrukture stavljaju IT menadžere pred velike izazove. Kako obezbediti dodatne ili nove kapacitete IT infrastrukture kada nemamo više prostora?\nData centar u kontejneru za spoljašnju montažu predstavlja jedno od mogućih rešenja problema nedovoljnog kapaciteta, bez ugrožavanja zahtevane bezbednosti, pouzdanosti i fleksibilnosti. Još jedna mogućnost primene data centra u kontejneru jeste kao privremena lokacija koja može da premosti period inače neizbežnog prekida IT usluga tokom preseljenja ili renoviranja primarnog data centra. Takođe, ovakvo rešenje može biti i stalna rezervna lokacija (disaster recovery site), koja može biti dovoljno udaljena od primarne jer ne zahteva objekat za tu namenu i može se u kratkom roku instalirati bilo gde. U tom slučaju, kritični i najbitniji IT procesi mogu se održati čak i pri potpunom prekidu rada glavnog data centra.\nDostupnost u kratkom roku, visok nivo bezbednosti i mogućnosti individualnih konfiguracija omogućavaju korisnicima da dobiju ultramoderni data centar prilagođen njihovim potrebama u najkraćem mogućem roku.\nKljuč u ruke za sve IT zahteve\nKontejneri za smeštaj opreme mogu biti ISO dimenzija (6 i 12 metara dužine), kao i nestandardnih veličina, po zahtevu. Njihove modularne i skalabilne karakteristike uključuju sisteme za napajanje i klimatizaciju koji mogu imati redundansu na više nivoa (2N, N+1). Spektar rešenja obuhvata više nivoa opremanja i izlaznih snaga, omogućavajući vam da odaberete najprikladnije rešenje prema vašim zahtevima. Standardizacija rešenja unutar ovog opsega proizvoda, ne samo da skraćuje vreme isporuke već i povećava pouzdanost i kvalitet rešenja. Sve komponente u ovakvom data centru su predefinisane i perfektno usklađene.\nKontejnerska rešenja iz Rittal‑a isporučuju se na pripremljenu lokaciju već sastavljena i mogu se odmah pustiti u rad. Spektar rešenja je u opsegu od kontejnera koji u samo jednom kontejneru sadrže kompletnu all‑in‑one fizičku IT infrastrukturu, poput mrežnih i serverskih rekova, UPS napajanja, distribucije napajanja, klimatizacije, monitoringa i protivpožarnog sistema, pa do specijalizovanih kontejnera koji su namenjeni samo jednom sistemu infrastrukture:\n￭ IT kontejner: spreman za rad, opremljen IT infrastrukturom za smeštaj samo aktivne IT opreme, kao što su serveri i storidži.\n￭ Kontejner za napajanje: opremljen modularnim UPS sistemima s redundansom za napajanje IT kontejnera ili drugih potrošača, snage čak i do 1 MW.\n￭ Kontejner za klimatizaciju: spoljašnje jedinice sistema za klimatizaciju smeštene u kontejnerskom ramu, fabrički testirane i spremne za rad, s redundantnim čilerima i integrisanim ili eksternim free cooling‑om.\nPročitajte i: EDGE computing – gde god poželite\nPovećanje postojećih kapaciteta ili veće instalacije implementiraju se brzo i lako, jednostavnim dodavanjem novih kontejnera, bilo all‑in‑one ili tipskih. Rešenja su testirana u realnim uslovima i isporučuju se zajedno s kompletnom pratećom dokumentacijom.\nU slučaju potrebe, može se izgraditi data centar u kontejneru koji ne mora biti tipsko rešenje, već prilagođen vašim specijalnim zahtevima. Ne postoje ograničenja u izgradnji, od malih primarnih data centara, do Edge ili Fog namena, pa sve do velikih modularnih cloud data centara. Oni su kompleksniji od standardizovanog rešenja, jer podrazumevaju intenzivnije planiranje, ali vam možemo pružiti kompletnu pomoć i pri izradi idejnog rešenja i planiranja kontejnerskog data centra. Čak i rešenje prilagođeno vašim zahtevima isporučuje se unapred sastavljeno, testirano i spremno za rad. S maksimalnim toplotnim disipacijama od 30 kW do 200 kW po jednom modulu, dodavanjem neograničenog broja modula može se postići bilo koji potreban kapacitet IT infrastrukture.\nS kontejnerskim data centrima ne dobijate samo isporuku potpuno funkcionalnog, standardizovanog i pouzdanog rešenja u kratkom roku već i potpuno prilagođeno rešenje vašim potrebama i to sve u transportnom kontejneru koji se može preseliti u bilo kom trenutku.\nPročitajte i: Novi Rittal mrežni rek: Podignite mrežu na viši nivo\nZahvaljujući opciji sistema klimatizacije Rittal direktnog free cooling‑a i upotrebi hladnijeg spoljašnjeg vazduha, postiže se visoka energetska efikasnost, sa uštedama u potrošnji energije i do 40 odsto u poređenju s konvencionalnim sistemima klimatizacije data centara. Dodatne finansijske uštede i u potrošnji energije postižu se fleksibilnim skaliranjem kapaciteta u bilo kom trenutku i upotrebi samo trenutno potrebne IT infrastrukture, to jest nije neophodno ulaganje u veće kapacitete koji se neće odmah koristiti.\nKome je namenjeno rešenje?\nGlavne odlike rešenja, kao što su modularnost, skalabilnost, mobilnost, kompaktnost, mogućnost implementacije na bilo kojoj lokaciji, kao i veoma širok spektar namene, omogućavaju upotrebu svim privrednim sektorima s nedovoljnim kapacitetima/prostorom za IT infrastrukturu. Bilo kao dodatak postojećoj IT infrastrukturi ili kao primarni, rezervni, zamenski ili privremeni data centar koji će u bilo kojoj opciji omogućiti stalnu dostupnost i podržati kontinuitet poslovanja.\nTagovi: data centar, data centar u kontejneru, Infrastruktura, it infrastruktura, Vesimpex\n← Kad naučnici plaćaju račun: Orlovi i SMS poruke\nAI koji čita misli paralisanih osoba →


fitness Archives - My Cup of Tea\nInstagram profili koji će vas motivisati da ostanete fit i tokom karantina!\nJedna od prvih stvari, koja je s početkom vanrednog stanja bila zatvorena su teretane, a kako nas je ovaj karantinski mood sve pretvorio u osobe, čija je najčešća fizička aktivnost šetnja do kuhinje, danas smo odlučili da vas motivišemo da se pokrenete, da nađete motivaciju i u svaki svoj dan uvedete kućmni trening kao dnevnu […]\nKako ostati fit tokom karantina?\nProleće je obično vreme kada ozbiljno krenemo da radimo na sebi i svom telu. Trudimo se da vodimo računa o tome šta jedemo, aktivnije treniramo i spremamo se za dane kada ćemo uživati u lepršavim outfitima, koji će pokazati plodove našeg truda. Međutim, ovoga puta se u naše planove umešala samoizolacija i čini se da […]\n28 Mart, 2020 2 0\nPraznici su tu, a svi koji još uvek niste, već danas ćete otići u veliku nabavku za pripremu bogate Novogodišnje trpeze, što znači da sa dočekom Nove godine kreće i onih čuvenih dve nedelje uživanja u hrani i prazničnoj atmosferi. Međutim, kada negde oko 15. januara ponovo uđete u svoju rutinu obično primetite da farmerice […]\nOvoga puta nećemo vas pitati da li ste već odlučili, ili još bolje, krenuli da trenirate, kako biste u Novogodišnjoj večeri bili najbolja verzija sebe. Danas ćemo razgovarati o tome zašto bi svako od nas trebalo da zaviri u sebe i pronađe motivaciju za svakodnevni trening. Čak i kada niste sportski tip, ako duboko u […]\n3 Decembar, 2019 1 0


PROSEČNA PLATA U APRILU: Kruševac za 8.000 dinara slabiji od republičkog proseka! – Kruševac PRESS\nAutor Redakcija\t Poslednje ažuriranje 01.07.2019.\nProsečna neto zarada u Kruševcu, u aprilu 2019. godine, iznosila je 46.512 dinara.\nPrema podacima Zavoda za statistiku Srbije prosečna zarada na nivou Rasinskog okruga bila je 44.529 dinara.\nProsečna neto plata u Trsteniku je bila 42.109 dinara, Aleksandrovcu 41.709, Ćićevcu 41.378, Brusu 41.361 i Varvarinu 39.166 dinara.\nProsečna zarada na nivou Srbije iznosila je 54.645 dinara.\napril 2019. godineKruševacProsečna plata\nMlađa kaže 3 godine ranije\nZavidim Kruševljanima sa prosečnom platom. Imam visoku stručnu spremu (stvarnu), trideset šest godina radnog staža, od toga preko trideset godina rada na rukovodećim poslovima. Moja plata sa minulim radom je 35.000 dinara.


Ilon Mask posle Putinovih reči predvideo početak Trećeg svetskog rata - Sputnjik Srbija\n05:58 20 April 2021\nIlon Mask posle Putinovih reči predvideo početak Trećeg svetskog rata\n15:12 04.09.2017 (osveženo 19:55 04.09.2017) Preuzmite kraći link\nOsnivač kompanija „Spejsiks“ i „Tesla“ Ilon Mask komentarisao je reči predsednika Rusije Vladimira Putina o veštačkoj inteligenciji.\nPutin je izjavio da će onaj ko postane lider u oblasti veštačke inteligencije postati „gospodar sveta“.\n„Kina i Rusija… uskoro će sve zemlje postati jake u informatici. Konkurencija za nadmoć u veštačkoj inteligenciji na nacionalnom nivou verovatno će biti uzrok Trećeg svetskog rata“, napisao je Mask na svom Tviter nalogu.\nRanije je Mask izjavio da bi ljudi trebalo da se brinu zbog veštačke inteligencije, a ne zbog rizika od eskalacije napetosti sa Severnom Korejom.\nIlon Mask: Veštačka inteligencija najveća pretnja čovečanstvu\nRusija spremna da se uhvati u koštac sa „Spejs iksom“\nveštačka inteligencija, treći svetski rat, Ilon Mask, Vladimir Putin


Pripadnici 250. raketne brigade za protivvazduhoplovna dejstva izveli su na "Pasuljanskim livadama" gađanje iz artiljerijsko-raketnih sistema "Pasars" i "Pancir S1". To je dio pripreme za veliku vježbu koju će Vojska Srbije izvesti u oktobru, rekao je ministar odbrane Srbije Aleksandar Vulin.\nMinistar odbrane Srbije Aleksandar Vulin i zamenik načelnika Generalštaba general-major Petar Cvetković prisustvovali su gađanju ciljeva iz artiljerijsko-raketnih sistema "Pasars" i "Pancir S1".\nVulin je istakao da se Vojska Srbije svakodnevno priprema, vježba i obučava i koristi nova sredstva koja ima, kao što su jedan od najsavremenijih sistema protivvazduhoplovne odbrane – "Pancir", ali isto tako i sistem domaće proizvodnje – "Pasars".\n"Mi se pripremamo i vježbamo, i to je posao vojske, ali ovo što ste danas vidjeli je za nas od posebnog značaja, jer je ovo prvi put da "Pancir" gađa po ciljevima na zemlji, a nulta serija "Pasarsa" po ciljevima u vazduhu. Takođe, ovo je dio naše pripreme za veliku vježbu koju ćemo izvesti u oktobru i gdje ćemo prikazati sve sposobnosti koje je Vojska Srbije uspjela do sada da postigne", naglasio je Vulin.\nGađanju su prisustvovali i pomoćnik ministra za materijalne resurse Nenad Miloradović, komandant RV i PVO general-major Duško Žarković, zamjenik komandanta Kopnene vojske brigadni general Vladeta Baltić, načelnik Uprave za razvoj i opremanje Generalštaba brigadni general Milan Popović, komandant 250. raketne brigade za protivvazduhoplovna dejstva brigadni general Tiosav Јanković.\nProtivavionski samohodni artiljerijsko-raketni sistem "Pasars" namjenjen je za zaštitu kopnenih jedinica Vojske Srbije, prvenstveno oklopno-mehanizovanih i artiljerijsko-raketnih jedinica tokom izvođenja borbenih dejstava, kao i odbranu važnih objekata i instalacija od dejstva iz vazdušnog prostora.\nTaj sistem efikasan je u borbi protiv bespilotnih letjelica, borbenih helikoptera, krstarećih raketa, niskoletećih aviona, kao i za dejstva po ciljevima na zemlji i vodi.\nPancir-S "Pasars" Vojska Srbije Aleksandar Vulin\nSa aerodroma "Vnukovo"\nNova isporuka "Pancira" poletjela iz Rusije ka Srbiji\n"Pancir" poletio iz Moskve za Beograd


FoNet portal :: Pretraga / tagId=29260 / position=2\nTag: dveri, Pogodaka: 108\nKraljevine su najrazvijenije\nNosilac liste "Boško Obradović – Srpski pokret DVERI – POKS – Miloš Parandilović – Patriotski blok za obnovu Kraljevine Srbije” Miloš Parandilović izjavio je danas da se zanemaruje da su najrazvijenije zemlje Evrope i sveta kraljevine.\nDveri napustile radna tela\nPredstavnici Dveri napustli su radna tela za sprovođenje Sporazuma o unapređenju uslova za održavanje izbora, jer je vlast prekršila taj sporazum u nekoliko prethodnih dana, saopštio je danas predsednik Dveri Boško Obradović.\nObradović: Vučić odlazi\nŽelimo da ponudimo nešto novo, treći put, jer ima mnogo birača koji nisu ni za aktuelnu vlast ni za povratak prethodne, izjavio je predsednički kandidat koalicije Srpskog pokreta Dveri i Pokreta obnove Kraljevine Jugoslavije (POKS), Boško Obradović u emisiji "Pola sata Demostata“ i ocenio da je Aleksandar Vučić "umoran i da odlazi".\nPoraz Vučićeve politike\nNemogućnost organizovanja srpskih parlamentarnih i predsedničkih izbora 3. aprila na teritoriji Kosova je još jedan dokaz da je politika aktuelne vlasti doživela fijasko i da se odnos sa Prištinom mora voditi na drugi način, ocenio je danas potpredsednik pokreta Dveri Ivan Kostić.\nNiko nije u zatvoru\nPredsednički kandidat Patriotskog bloka Boško Obradović izjavio je da se u zatvorima ne nalazi nijedan političar koji je bio na vlasti u poslednje tri decenije i da su svi oni izbegli krivičnu i svaku drugu odgovornost za nedela koja su počinili, saopštile su danas Dveri.\nKršenje izbornog sporazuma\nPokret Dveri saopštio je danas da predstavljanje izbornih listi i predsedničkih kandidata na Drugom programu Radio-televizije Srbije (RTS), umesto u udarnim terminima na RTS1, predstavlja kršenje Sporazuma o unapređenju uslova za održavanje izbora, potpisanog u oktobru prošle godine.\nPitanja državnom vrhu\nPokret Dveri danas je, povodom tvrdnji ruskog šefa diplomatije o bio-laboratorijama u 30 zemalja sveta, zatražio odgovore od državnog vrha da li je istina da postoje četiri bio-laboratorije u Srbiji i da se jedna nalazi na Medicinskom fakultetu u Nišu, a ostale tri u Beogradu - na Torlaku, Veterinarskom institutu u Kragujevcu i u Novom Sadu.\nPredsednički kandidat Patriotskog bloka Boško Obradović obećao je danas da će, ako bude izabran, "posle 30 godina lopovluka u državi" konačno biti uveden red, jer je vreme da se podvuče crta i dođe do onog što se naziva lustracija.\nNovi Sad - privatna prćija SNS\nGeneralni urbanistički plan (GUP) Novog Sada izrađen je za potrebe ljudi bliskih Srpskoj naprednoj stranci (SNS), koja je od tog grada napravila svoju privatnu prćiju, ocenio je danas u saopštenju novosadski Gradski odbor Dveri i naglasio da se taj plan "direktno podsmeva" Novosađanima koji pune gradski budžet.\nDveri i POKS predali listu\nPatriotski blok za obnovu kraljevine Srbije, koji predvode Srpski pokret Dveri i POKS, predao je Gradskoj izbornoj komisiji 3.513 potpisa građana za podršku listi za izbor odbornika u Skupštini Beograda.


Novinari i NVO pokreću akcije zbog urušavanja slobode medija i izražavanja | Insajder\nNovinari i NVO pokreću akcije zbog urušavanja slobode medija i izražavanja\nNezavisno društvo novinara Vojvodine (NDNV) sutra uveče u Novom Sadu organizuje tribinu "Dozvola za mrak", povodom najnovijih slučajeva gušenja medijskih sloboda u Srbiji.\nNDNV je u današnjem pozivu naveo da je reč o tribini "o odstrelu medija i medijskih sloboda u Srbiji".\nNajavljeno je da će govoriti novinarka Vesna Mališić, novinski pisac Teofil Pančić, predsednik Nezavisnog udruženja novinara Srbije Slaviša Lekić i radijski aktivista Daško Milinović.\nOcenjuje se da su gašenje Vranjskih i štrajk glađu njihovog vlasnika i glavnog i odgovornog urednika Vukašina Obradovića "simboli situacije u kojoj se nalazi ogromna većina drugih nezavisnih medija u Srbiji, kao i sloboda medija u celini".\n"Ova grupa predstavlja i odgovor građana Srbije na konstantno urušavanje slobode medija i izražavanja, na nacionalnom i lokalnom nivou. Grupa će organizovati zajedničke akcije u borbi za Vranjske i slobodu medija i izražavanja, a informisaće i domaću i međunarodnu javnost o kršenju slobode medija u Srbiji", stoji u saopštenju.\nGrupa je pozvala zainteresovane medije, organizacije i pojedince da se priključe zajedničkoj akciji putem mejla [email protected]\nČlanovi inicijativne grupe su između ostalih Asocijacija nezavisnih elektronskih medija (ANEM), Asocijacija medija, Asocijacija online medija, Beogradski centar za ljudska prava, Balkanska istraživačka novinarska mreža (BIRN), Centar za istraživačko novinarstvo Srbije (CINS), CRTA, Fondacija Slavko Ćuruvija.


Za Lukašenka skoro 80 odsto glasova – Nadlanu.com\nZa Lukašenka skoro 80 odsto glasova\nMINSK,20.decembra 2010. (Beta) – Centralna izborna komisija u Belorusiji objavila je u ponedeljak ujutru da je dosadašnji predsednik Aleksandar Lukašenko dobio 79.67 odsto glasova na izborima u nedelju i da je obezbedio novi mandat.\nAgencija Asošijeted pres javlja da je posle njega najviše glasova dobio jedan od osam opozicionih kandidata – 2.56 odsto.\nOpozicija tvrdi da su rezultati izbora falsifikovani i posle sukoba sa policijom najavljuje nove proteste.\nU nedelju uveče je policija uhapsila oko hiljadu ljudi, posle sukoba na ulicama Minska. Večina kandidata opozicije za predsednika države, pretučena je i neki su još u bolnicama. Povređeno je i više desetina policajaca.


BMW postaje novi trn u oku Evropske komisije - AutoExclusive - Auto vesti, Novi, Luksuzni, Polovni automobili...\nGotovo svake druge nedelje možemo posvedočiti objavama različitih proizvođača o njihovoj tranziciji na prodaju potpuno električnih vozila. Mnogi od njih svoj datum zaključuju oko kraja tekuće decenije, ali ne i BMW, koji se ne slaže sa svim ovim uslovima i staje među one koji odbijaju da se povinuju uslovima koje nameće Evropska Unija. Kako je razvojni direktor bavarskog brenda Frenk Veber objasnio slučaj svog brenda tokom Munich Motor Show sajma automobila:\n"Po pitanju električne mobilnosti, ne ostaje nam samo da zaključimo kada ćemo ukinuti motore unutrašnjeg sagorevanja. Pravo pitanje je 'kada će čitav sistem biti u mogućnosti da apsorbuje sve ove baterijski pokretane električne modele?'. Ovde se radi o infrastrukturi za punjenje vozila, obnovljivim izvorima energije. Da li su ljudi spremni? Da li je sistem spreman? Da li je infrastruktura za punjenje spremna? Previše je ovakvih pitanja", rekao je Veber.\n"Ovde mnogo toga ima veze sa činjenicom da imamo ljude koji rade za mene u okvirima razvoja motora sa unutrašnjim sagorevanjem i moj je posao sada da ih prebacim na električne modele. Nema nikakvog smisla praviti ovakve tranzicije tokom noći. Ovo su veoma velika pitanja."\nVeber je želeo da objasni kako BMW podržava predstojeće Euro 7 emisione regulacije, ali ipak želi da izvuče najbolje iz svojih motora sa unutrašnjm sagorevanjem, međutim, on takođe predstavlja sve probleme koje Evropska komisija ne želi da vidi i uporno uvodi strkitne emisione zahteve koji bi prema njoj trebalo da budu ispunjeni po svaku cenu.\n"Nove emisione norme mogu biti upoređene sa testiranjem vozila koje vuče prikolicu na minus dvadeset stepeni Celzijusa, tokom planinskog uspona na tri hiljade metara nadmorske visine, što je isto kao da ste ubili motore sa unutrašnjim sagorevanjem u samom startu. Kao proizvođač odgovorno tvrdimo da to jednostavno neće funkcionisati." Veber je dodao da usklađivanje predstojećim emisionim regulacionim normama može predstavljati poslednju veliku investiciju u polju motora sa unutrašnjim sagorevanjem.\n"Nakon toga, imaćemo investiciju koja će nas odvesti do kraja ove decenije, dok neko mora odlučiti danas da li možemo stvoriti izlaznu strategiju za sve motore sa unutrašnjim sagorevanjem do 2030. godine. Poslednja stvar koju želimo jeste da kupci kupuju električne automobile i ne dobiju adekvatnu infrastrukturu za punjenje istih. Ovo nije ni u čijem interesu."


Vesti: Kako je odlaganje potpisivanja Temeljnog ugovora primljeno u Crnoj Gori /video/ - 28.05.2021, Sputnik Srbija\nVesti: Kako je odlaganje potpisivanja Temeljnog ugovora primljeno u Crnoj Gori /video/\nPratite uživo Vesti Radija Sputnjik. 28.05.2021, Sputnik Srbija\nsputnjik info, radio, radio sputnjik, najnovije vesti, sputnjik vesti, sputnjik, vesti, radio\n19:00 28.05.2021 (Osveženo: 10:59 20.07.2021)\nZdravko Krivokapić izneo patrijarhu Porfiriju do sad neizrečene razloge za odlaganje potpisivanja Temeljnog ugovora. To prolongiranje stvara dodatnu nervozu i tenzije u Crnoj Gori, smatra bivši crnogorski ministar pravde Dragan Šoć.\nGrčka namerava da unapredi odnose s Prištinom na nivo kancelarije — da li to otvara prostor da Atina prizna kosovsku nezavisnost?\nDodik tvrdi da je ostavka visokog predstavnika Valentina Incka „farsa“, i nema nameru da prizna njegovog naslednika Kristijana Šmita.\nCrvena zvezda u subotu obeležava 30. godišnjicu od osvajanja Kupa evropskih šampiona. „San u koji sam tada upao, drži me i dalje“, kaže u razgovoru za Sputnjik akter istorijskog meča Vladimir Jugović.\nPokrenuta nacionalna kampanju za očuvanje mentalnog zdravlja i borbu protiv depresije pod nazivom „NESALOMIVI“ — pomoć potražite na broju 0800/001 – 002.


EU nema alternativu, moramo da savladamo naše strahove\nBeta 6. jula 2016. 11:50\nSlovački premijer Robert Fico upozorio je danas u Strazburu u Evropskom parlamentu da sjajni, izuzetni projekt Evropske unije nema alternativu i da evropski lideri moraju da savladaju svoj strah da neće uspeti da izadju na kraj sa krizama, jer toga se Evropljani najviše plaše i zato nestaje poverenje u EU.\n„Današnju Evropu preplavili su strahovi: zbog migracije, terorizma, ekonomskih problema. Upravo to ide na ruku ekstremistima i radikalnim tendencijama koje jačaju u Evropi. Moramo da savladamo i naš strah, strah političkih lidera da nećemo uspeti da se izborimo sa tim krizama. Toga se najviše plaše naši gradjani i zbog toga se smanjuje poverenje u EU“, rekao je Fico koji je danas evroposlanicima predstavio prioritete slovačkog predsedavanja EU od 1. jula do kraja 2016.\nSlovački premijer ponovio je da je EU sjajan projekt i da mu je zato krivo što evropski zvaničnici nisu u stanju da ga tako prikažu i običnim gradjanima i da ljudi shvate da jača Evropa nije u interesu elite u Briselu već samih običnih Evropljana.\n„Evropska unija mora da se oslobodi etikete elitnosti i da se približi običnim gradjanima“, rekao je Fico i podsetio da bez obzira na sve, većina Evropljana ipak želi da bude deo Unije.\nFico je upozorio da u susret tim očekivanjima EU za obične ljude mora da izadje i samit šefova država i vlada članica EU bez Velike Britanije, 16. septembra u Bratislavi, na kojem bi lideri trebalo da neformalno povedu konkretnu debatu o reformi koja bi približila Brisel gradjanima i vratila veru u evropsku ideju.\n„Ne mogu evropski državnici da se iz Bratislave razidju sa zaključkom da je sve u redu a samo nas obični ljudi ne razumeju. Takvi zaključci bi samo podstakli aktiviste koji traže nove referendume o izlasku iz EU“, kazao je slovački premijer.\nFico, kao premijer Slovačke koja je prva zemlja koja predsedava EU suočenoj sa dezintegracijom, takodje je zatražio od Velike Britanije da se izjasni o Bregzitu.\n„Pregovori ne mogu da se odlažu u nedogled zato što se tako samo stvara prostor za dezinterpretacije i nervozu. Ljudi su zaslužili da znaju šta će im doneti britanska odluka“, kazao je Fico.\nSlovački premijer je obećao da će njegova zemlja na čelu EU tragati za kompromisima i slogom gde god je to iole moguće. To važi i za izbegličku krizu, gde je uz češkog predsednika Miloša Zemana, madjarskog premijera Viktora Orbana i lidera poljskih vladajućih konzervativaca Jaroslava Kačinjskog upravo Fico jedan od najoštrijih protivnika prihvatanja izbeglica i muslimana.\nErdogan izjavio da su Bajdenu ruke krvave jer podržava…


Negativne emocije i kako prestati da se osećate loše? - Tensilen\nKada ste se poslednji put osetili loše? Ili vas u zadnje vreme konstantno pritiskaju negativne emocije? Verujemo da je to česta svakodnevica većine osoba. Tada ljudi posežu za raznim metodama i sredstvima da bi postisnuli i izbrisali ove osećaje, pod parolom: „Osećam se loše i želim da se osećam bolje“.\nNegativne emocije koje bi da izbegnemo ili “promenimo” variraju od osobe do osobe. Ponekad je reč samo o oslobađanju od anksioznosti ili tuge. Drugi put je reč o želji da nas ne preplavljuju i da samo nestanu osećaji sramote, besa ili zbunjenosti. Kakva god da je emocija, potrebno je osetiti i postati svestan zašto je ona tu u datom trenutku.\nSvako osećanje je potrebno osetiti. U stvari, često “skupo plaćamo” da osetimo svoje emocije. Gledamo tužne filmove i idemo na lude vožnje koje proizvode visoki nivo straha u nama. Čitamo romane o stidu i izdaji, i pevamo pesme pune osećaja ljubomore ili gubitka.\nU stvari, problem nije u našim emocijama – problem je, kao i uvek, u vezi našeg uma. Naš um može odlučiti da su neke emocije „loše“ ili „prenaglašene“. Odjednom, ne samo da smo tužni – osećamo se previše tužno. Ne osećamo se samo anksiozno – već smo sada previše anksiozni.\nČesto se zaglavimo u našim mislima poput „Samo gubitnici osećaju tugu“ i „Ako sam zabrinut, neću moći da funkcionišem“. I da, tada naše emocije postaju naši neprijatelji. Sada smo tužni zbog naše tuge i razvijamo anksioznost iz prolazne zabrinutosti.\nSvaki put kada se pokušamo izvući iz neke naše emocije, demoniziramo je i na taj način pojačavamo njenu snagu i moć nad nama. Sada kada je emocija postala jača, želimo da je izbegnemo još više. To je zamršena petlja samo za njeno pojačanje, koja nas vuče sve dublje i dublje u našu mentalnu borbu. Dobrodošli u zamku!\nKako obraditi i odvojiti se od negativnih emocija?\nAko želite da se oslobodite negativnih emocija i uspete da normalno funkcionišete uprkos „lošim“ osećajima, trebate da preokrenete borbu i pogledate emocije malo dublje, krenuvši od psihološke fleksibilnosti.\nPsihološka fleksibilnost predstavlja skup psiholoških procesa koji objašnjavaju kako se možemo efikasno nositi sa svojim emocijama, i živeti ispunjen i smislen život. Svaki od šest procesa pozitivne fleksibilnosti uparen je sa negativnim procesom fleksibilnosti, a ono što ih povezuje je njihova osnovna motivacija.\nMotivacija zbog koje se žele izbeći negativne emocije je čežnja koja se oseća. Međutim, bez obzira na to koju emociju pokušate da isključite – anksioznost, depresiju, sramotu, ogorčenost, paniku, bes, samo-mržnju, prazninu, otupljenost, usamljenost, strah, gubitak, ljubomoru ili slično, ta emocija će vam se neizostavno vratiti u nekom obliku. Umesto toga, puno je bolje otvoriti se prema našim emocijama i prihvatiti ih kao najboljeg prijatelja, koji će nam ukazati pravi put.\nUčimo da se bolje osećamo\nPogledajte dobro svoj život i emocije, vidite koje ste emocije i kada izbegavali. Možda ste odložili težak razgovor sa voljenom osobom, jer bi se zbog toga osećali neprijatno. Ili ste možda izbegavali neki zadatak na poslu, jer se zbog toga osećate glupo i nekompetentno.\nKoje god da ste emocije izbegavali, sada je pravo vreme da stvorite kontekst u kojem ćete stupiti u kontakt sa svim tim svojim strašnim osećanjima. To znači aktivno traženje situacije u kojoj se vaše emocije prirodno pokazuju. Ali umesto da pokušavamo da promenimo emociju, potrebno je da naučimo da ih posmatramo sa stavom pristojne radoznalosti.\nKada se javi neki od njih nekih negativnih osećanja, zapitajte se gde tačno u svom telu osećate taj osećaj? Da ima glas, šta bi vam ta emocija rekla? A kada je ovaj osećaj posebno koristan?\nMožda ćete primetiti kako se vaš um buni kako se približavate nekom negativnom osećanju. Ali ovo je potpuno u redu. Nastavite dalje malim koracima napred. Možete postaviti vremensko ograničenje za koliko dugo ste spremni da dozvolite sebi da se osećate neprijatno. Možete početi sa 10 sekundi, a zatim preći na 30 sekundi, zatim na dve minute i tako povećavati vremenski interval dalje.\nTakođe možete svakodnevno izazvati sebe i eksperimentisati sa spremnošću da iskusite neprijatna osećanja – svaki put pokušavajući da nadmašite sebe. Dok vežbate svoju spremnost da se otvorite neprijatnim emocijama, verovatno ćete primetiti da snaga neprijatnog osećaja postaje slabija, dok vaša spremnost da iskusite teške osećaje postaje jača.\nAli, budite oprezni: ne koristite ovu metodu prihvatanja emocija kao novi način da se nikada ne osećate neprijatno ili ćete ponovo pasti u mentalnu zamku. Rešenje nije u promeni negativnih osećanja, već u otvaranju prema njima. Što se više otvorimo svojim osećajima i prigrlimo ih kao naš deo i putokaz kuda idemo, više možemo da radimo ono što nam je prioritet, i više možemo da uživamo u obilju koje život može da ponudi, zajedno sa „lošim“ i „dobrim“ emocijama.\nOznake: anksioznost depresija negativne emocije tuga


Rusija za registrovanje stranih medijskih kuća kao tajnih agenata - Izazov\nRusija za registrovanje stranih medijskih kuća kao tajnih agenata\nRadio-televizija Srbije 14. novembra 2017. 19:29\nAmandmani o kojima bi moglo da se glasa u sredu, usledili su nakon što je RT Amerika registrovana u američkom Ministarstvu pravde kao "strani agent" usled pritiska koji je izvršila američka vlada.\nUsled registracije, mediji bi bili podložni zahtevima koji se već primenjuju na nevladine organizacije i one koje su osnovali stranci, pod zakonom iz 2012. o stranim agentima, prenosi AP.\nKako je Rojters izvestio ranije, glavna i odgovorna urednica ruske tv stanice RT Margarita Simonjan izjavila je da je RT Amerika registrovana u američkom Ministarstvu pravde kao "strani agent".\nProšlog meseca Tviter je objavio da više neće dopuštati oglašavanje RT i drugih medijskih organizacija koje podržava Kremlj, pozivajući se na obaveštajne podatke da je ta televizijska stanica "učestvovala u naporima da se utiče na izbore".\nStrane medijske kuće, čiji su osnivači vlade, među kojima je i Čajna dejli na engleskom jeziku, registrovane su u SAD prema ovom aktu. Taj zakon se odnosi na kompanije koje poseduju ili kontrolišu strane vlade, precizirao je Rojters.\nBritanska agencija prenela je i izjavu neimenovanog ruskog poslanika da bi recipročnim merama mogli da budu pogođeni Radio Slobodna Evropa, koju sponzoriše američka vlada, Si-En-En i nemački Dojče vele.\nPoginuo i šesti pripadnik „žutih prsluka“, udario ga kamion\nTramp razgovarao s novim meksičkim predsednikom o migracijama\n“ŽUTI PRSLUCI” GINU U UDESIMA: Demonstranta udario kamion prilikom blokade puta\nTEREZA MEJ PRELOMILA: Odlazi sa čela Konzervativne stranke\nHamas i Fatah pohvalili smrtonosni napad na Zapadnoj obali\nSUMNjA SE NA ZAVERU VLASTI: „Pomaže“ li Makronu…\nEvropski parlament traži otkazivanje projekta „Severni tok…\n„ŽUTI PRSLUCI“ SE ŠIRE EVROPOM: Farmeri blokirali saobraćaj u Varšavi…\nTRAGEDIJA U TURSKOJ: Voz udario u mašinu, te u nadvožnjak, sedmoro…\nPoginuo i šesti pripadnik „žutih prsluka“, udario ga…\n“ŽUTI PRSLUCI” GINU U UDESIMA: Demonstranta udario kamion prilikom…\nMerkel: Neće biti promene sporazuma o Bregzitu, možda dodatne…\nŽENI PRONAŠLI “KAŠU” U GLAVI: Mozak joj pojele amebe, a za sve je…


Šta političari iz Srbije kažu za početak pregovora? : Nadlanu.com\nObjavljeno 28. jun 2013. / 16:43:29\nNikolić: Srbija poželjna u EU\nŠta je sve Nikolić rekao ovim povodom - možete pročitati u posebnoj vesti.\n"Pred nama je veliki posao. Posle 12 godina dočekali smo da se i ovaj zadatak završi i ispuni. Želim da zahvalim građanima koji su sve ovo vreme podržavali evropski put koji nije ni lak ni jednostavan", rekla je Grubješić.\nPrema njenim rečima, današnja odluka nije poklon Srbiji , jer Srbija je tu odluku zaradila obavivši veliki posao.\n"Još veći posao je pred nama, jer proces pregovaranja je dugotrajan", rekla je Grubješić, dodavši da ne može da precizira koliko će on trajati.\nPrema rečima predsednika Narodne skupštine, odluka Evropskog saveta predstavlja veliku obavezu za Srbiju, ali i priznanje za ono što je do sada urađeno.\n"Datum za pregovore pokazuje da je EU vrednovala napore Srbije".\nDemokratska stranka Srbije smatra da Srbija neće dobiti tačan datum za početak pristupnih pregovora sa EU dok Vlada Srbije ne ispuni sve zahteve Prištine i preda Kosovo, izjavio je danas potpredsednik DSS Slobodan Samardžić.\nOn je dodao da će Vlada Srbije u međuvremenu morati da ispunjava sve zahteve iz Brisela i Prištine, a kao jedan od primera naveo je zahtev Bundestaga da se uklone barikade na mostu na Ibru, koje dele Kosovsku Mitrovicu na severni i južni deo.\n"Činjenica je da će pregovori najverovatnije početi u januaru i to govori da EU očekuje primenu sporazuma sa Kosovom. Kosovski izbori moraju da budu sprovedeni u potpunom redu", rekao je Đurić.\n"Ne sme biti opuštanja i slavodobitništva da ne bismo kao mnogo puta do sada prokockali šansu", rekao je Đurić.\nOna ističe da će građani imati koristi od reformi koje će se sprovoditi zarad ulaska u EU, kao i da će Srbija moći da koristi pristupne fondove EU.\n"Očekujem da se vrlo brzo oformi pregovarački tim Srbije", rekla je Filipovski.


Institucije na nivou BiH analizirale naplativost kazni: Zastara uzela milione - Glas Srpske\nVedrana Kulaga Simić 28.07.2021 06:58\nSARAJEVO - Veliki broj izrečenih kazni na graničnim prelazima, na adresama carinskih ispostava i od strane inspektora na nivou BiH mogao bi da ostane mrtvi broj na papiru jer će ti milioni teško naći put do budžeta.\nIzvještaj o nenaplaćenim novčanim kaznama koje imaju rok naplate tri godine, počevši od dana unosa kazne u elektronsku evidenciju podataka u 2018. i 2019. godini, pripremilo je Ministarstvo pravde BiH, a na osnovu podataka Agencije za identifikaciona dokumenta, evidenciju i razmjenu podataka (IDDEEA). Pojedine institucije na zajedničkom nivou ukazale su da im se evidencije malo razlikuju, a u Upravi za indirektno oporezivanje (UIO) BiH su pojasnili da je najveći broj prekršajnih naloga izdat zbog nepodnošenja poreske prijave, te da nisu uspjeli ni da sprovedu prinudnu naplatu zbog nekoliko razloga, a to su smrt fizičkih lica, prestanak obavljanja registrovane djelatnosti i brisanje iz sudskog registra nakon likvidacije i stečaja. Problem sa naplatom imaju nadležni u Graničnoj policiji, Ministarstvu komunikacija i transporta, a u grupi institucija koje su izricale kazne je i Služba za poslove sa strancima. U informaciji koju je na posljednjoj sjednici usvojio Savjet ministara, a koju je potpisao ministar pravde Josip Grubeša, istaknuto je da je cilj svega da bude izbjegnuto nastupanje zastare i brisanja nenaplaćenih novčanih kazni.\nIz Makaoa i Australije spasavaju djedovinu


Počinje Atomekspo, Srbiju predstavlja ministar Popović\nApril 15, 2019 8:38\nU Sočiju danas počinje dvodnevna međunarodna konferencija "Atomekspo", jedan od najvažnijih događaja u svetskoj nuklearnoj industriji, na kojoj će Vladu Srbije predstavljati ministar bez portfelja zadužen za inovacije i tehnološki razvoj Nenad Popović.\nOn će sa direktorom ruske Državne korporacije za atomsku energiju Rosatom Aleksejem Lihačovim potpisati dva memoranduma o saradnji u oblasti nukelarne energije u mirnodopske svrhe.\nPopović će učestvovati i na plenarnoj sednici "Nuklearna energija za bolji život" na kojoj će govoriti i Lihačov, direktor Agencije za nuklearnu energiju Organizacije za ekonomsku saradnju i razvoj Vilijam Magvud, zamenik direktora Generalnog direktorata za energiju Evropske komisije Gerasimos Tomas, kao i predstavnici Kazahstana, Uzbekistana, Indije i Zambije.\nNa forumu u organizaciji Rosatoma učestvuju rukovodioci iz ključnih kompanija u globalnoj nuklearnoj industriji, vladine agencije, međunarodne i javne organizacije, kao i vodeći stručnjaci, koji će razgovarati o trenutnom stanju nuklearne industrije i budućim trendovima.\nForum u Sočiju se od 2009. održava jednom godišnje, a Srbija je prvi put učestvovala prošle godine.\nKonferencija uključuje konvenciju i izložbu na kojoj će vodeće kompanije iz globalne nuklearne industrije i srodnih sektora predstaviti svoje originalne tehnologije i dizajn.\nForum pruža mogućnosti za umrežavanje, uspostavljanje poslovnih kontakata i potpisivanje sporazuma o partnerstvu, a osim poslovnih događaja, učesnici imaju mogućnost da posete nuklearne elektrane i druge objekte nuklearne industrije kroz organizovane izlete, kao i da uživaju u zabavnom i kulturnom programu.\nDržavna korporacija "Rosatom" je jedan od globalnih lidera u oblasti primene nuklearne energije u mirne svrhe sa poslovima vrednim 130 milijardi dolara.\nPrednjači i u razvoju inovacija i novih tehnologija, pre svega u oblastima energetike, medicine, poljoprivrede i industrije.\nPosluje na pet kontinenata u više od 50 zemalja i zapošljava 250.000 ljudi u više od 330 preduzeća i 37 nuklearnih postrojenja širom Rusije.\nKonferencija "Atomekspo" se inače održava u Glavnom medijskom centru, odakle su tokom 2014. godine mediji pratili 22. Zimske olimpijske igre i 11. Paraolimpijske zimske igre, tokom kojih je bilo prisutno više od 8.000 predstavnika medija.\nRjabkov: Treba se osloboditi dolara kao ključne valute 12\nMoskva: Zbog požara u prtljažniku avion se vratio 9\nPutinova poruka Asadu 13\nZemljotres jačine 5,8 stepeni u blizini Kurilskih ostrva 18\nKratki spoj u ruskoj nuklearki, radijacija normalna 14\nPriština ukida platni promet na severu, zabranjuje ulazak srpskih funkcionera i vozila sa srpskim tablicama? 4787\nSKANDALOZNO: Srbi cinkarili Srbe na severu KiM! 4267\nSedmogodišnja devojčica ostala sama u autobusu kad su joj kosovski policajci bez objašnjenja odveli oca! 2799\nPrištinski specijalci brutalno prebili gluvonemog Srbina! 2039\n22:10 July 21, 2019\n22:03 July 21, 2019\n21:50 July 21, 2019\n21:42 July 21, 2019\n21:23 July 21, 2019


Aktivne žene – aktivne građanke | Zrenjaninski edukativni centar\nObjavio admin u 31. маја 2014.\n01. aprila 2014. godine počela je realizacija projekta „Aktivne žene-aktivne građanke“ uz finansijsku podršku YUCOM-a, a u okviru programa subgrantinga Koalicije za ravnopravnost KORAK/HAPI/STEP . Projekat je usmeren je na povećanje participacije žena u proecese donošenja odluka u ruralnim sredinama. Projekat realizuju u partnerstvu tri zrenjaninske organizacije – Zrenjaninski edukativni centar, UG „Kormilo“ i Centar za ruralni razvoj Zrenjanin. U realizaciji projekta sarađivaćemo sa seoskim udruženjima žena iz opštine Zrenjanin.\nŽene u ruralnim sredinama su višestruko marginalizovane, njihov položaj opterećen je patrirhalnim stereotipima o podeli rodnih uloga i teškom ekonomskom situacijom života na selu. Njihova uključenost u procese donošenja odluka na lokalnom nivou je veoma niska. Žene svoja prava ostvaruju u svojoj lokalnoj zajednici i lokalne politike utiču na njihov svakodnevni život. Zato je važno osnažiti žene da se aktivnije uključe u politički život lokalne zajednice. Njihovo uključivanje podići će kvalitet lokalnih politika i promovisati jednakost.\nU utorak 27.maja u prostorijama Kluba žena Ečka održan je prvi trening za žene članice ovog udruženja.\nAradac: U ponedeljak 2.juna u prostorijama Udruženja žena „Harmonija“ održan je prvi trening za žene članice ovog udruženja i Udruženja žena „Ruža“\nProjekat realizuju Zrenjaninski edukativni centar, Centar za ruralni razvoj Zrenjanin i UG „Kormilo“


Proizvođači iz oblasti avio i vojne industrije sve više su pod pritiskom da se prilagode tržišnim i državnim regulativima, a da istovremeno poboljšaju profitabilnost uprkos povećanoj složenosti lanca snabdevanja. Potrebna su vam rešenja koja pružaju sveobuhvatnu mogućnost praćenja komponenti i procesa, genealogije i upravljanje ostvarenom vrednošću (Earned Value Management)\nDELMIA Apriso rešenja za avio i vojnu industriju pomažu vam da odgovorite na ove složene izazove tako što vam nude unificirano rešenje koje poboljšava efikasnost i fleksibilnost. Poboljšajte istovremeno svoju efikasnost, usklađenost sa zahtevima, kvalitet i spremnost da odgovorite na nove zahteve sa Apriso rešenjem koje poboljšava efikasnost u radu, smanjuje troškove koje postavljaju usklađenost sa zahtevima i visoki kvalitet, poboljšajte zadovoljstvo kupaca i smanjite troškove koji su povezani sa logistikom zasnovanom na performansama. DELMIA Apriso Profesional Services tim i njihova mreža saradnika omogućavaju proizvođačima iz avio i vojne industrije da uspešno integrišu dizajn, proizvodnju i kontinuiranu podršku kroz prošireni lanac snabdevanja.\nObezbedite saradnju na proizvodu tokom celog lanca snabdevanja\nProizvođači upravljaju velikim brojem dokumenata sa nacrtima i detaljima proizvodnje za vrlo raznolike programe. Dizajn baziran na modelu podrazumeva da svi procesi i sastavnica budu uključeni u centralizovano PLM rešenje upravljanja životnim ciklusom proizvoda. Ipak mnogi vodeći proizvođači odlučuju da iskoriste svoje postojeće potencijale i iskoriste prednosti najboljih tehnologija u pojedinim kategorijama. Ova strategija se može implementirati koristeći Apriso rešenja koja olakšavaju saradnju u proizvodnji i dizajnu kroz sve vaše procese i prošireni lanac snabdevanja.\nObezbedite korak po korak instrukcije za proizvodnju i rad radnicima u svim proizvodnim radionicama\nBrzo prilagođavanje uz procesno bazirana rešenja\nDELMIA Apriso rešenja pružaju proizvođačima vazduhoplovne industrije okvir za upravljanje poslovnim procesima (Business Process Management - BPM) za globalno upravljanje proizvodnim operacijama (Manufacturing Operations Management - MOM). To znači da svaka Apriso aplikacija ima zajednički unificirani model podataka koji omogućava bolje reagovanje na promene – u različitim funkcijama i lokacijama. Definišite na najbrži način i konstantno poboljšavajte procese koji se, između ostalog, odnose na proizvodnju, kvalitet, inventar i održavanje koristeći Apriso rešenje:\nPrimenite standardizovano rešenje, definišući i koristeći najbolju svetsku praksu uz istovremeno prilagođavanje specifičnim lokalnim zahtevima.\nPrilagodite se brzo novim zahtevima koje nameću dizajn, lanac snabdevanja, proizvodnja, partneri i kupci uz istovremeno poboljšanje kvaliteta operacija.\nOdržavajte odgovarajući stepen upravljanja i kontrole jer su procesi jednostavno osavremenjeni i brzo reaguju na promene.\nIskoristite prednosti proverene i široko rasprostranjene upotrebe u oblasti vazduhoplovne industrije za optimalnu efikasnost i agilnost u odnosu na promenljive uslove tržišta\nPređite na operacije dizajna, proizvodnje izveštavanja i upravljanja koje funkcionišu elektronski, a ne na papiru\nIskoristite prednosti rešenja koja se zasnivaju na procesima i fleksibilnim upravljačkim operacijama kako biste integrisali PLM i ERP sisteme za maksimalnu efikasnost u proizvodnim pogonima.\nKoristite Apriso rešenja u usaglašavanju sa regulativima kao što su ITAR i evolutivni propisi kao što su AS 9100 Rev C\nRešenje za proizvodne operacije vrhunskog kvaliteta\nDassault Systèmes – kroz DELMIA Apriso ponudu – je jedina kompanija koja može da ponudi rešenje bazirano na procesima za upravljanje globalnim proizvodnim operacijama, rešenje koje vam omogućava da pratite, upravljate i kontrolišete sve elemente proizvodnih operacija kako u vašoj kompaniji tako i kroz celu mrežu snabdevanja vašeg proizvoda. Apriso dodatno proširuje vrednost ERP, PLM i drugih poslovnih sistema tako što zatvara krug između nacrta, planiranja i realizacije. Uspostavljajući koheziju u strukturi kroz koju se razmenjuju i poboljšavaju procesi, Apriso nudi rešenja koja najbolje zadovoljavaju potrebe globalnih proizvođača kroz sve njihove proizvodne operacije i proširenu mrežu snabdevanja. Apriso rešenja obezbeđuju preglednost i kontrolu kojima se proaktivno otkrivaju potencijalni prekidi koje bi mogli da remete proizvodne operacije tako da vaš proces može da funkcioniše još efikasnije i da pravovremeno odgovori na potencijalne promene. Apriso možete da implementirate individualno ili kao potpuno rešenje za avio i vojnu industriju.\nUpravljate promenama u konfiguraciji\nKompanije iz sektora avio i vojne industrije moraju konstantno da usklađuju svoju proizvodnu saradnju na nivou inicijalnog dizajna sistema i porudžbine koje su rezultat napora za poboljšanje proizvoda sa regulativom koja prati proizvod od početka do kraja životnog ciklusa. Obezbeđivanje tačne dokumentacije koje se odnosi na izvedeno stanje i održavano stanje predstavlja stalni izazov.\nSinhronizujte promene u konfiguraciji za sve snabdevače ključnim komponentama.\nObezbedite da se proizvodi izrađuju u skladu sa trenutnim zahtevima dizajna\nSmanjite nesigurnost u lancu snabdevanja\nVazduhoplovna i odbrambena industrija idu u pravcu manjeg broja velikih integrisanih programa koji imaju u ugovorima stroge kriterijume za kvalitet performansi i usluga tako da upravljanje dizajnom, izvorima, inovacijama i proizvodnjom koji objedinjuju više lanaca snabdevanja predstavlja sve veći izazov.\nPoboljšajte preglednost i pratite tok od početnog snabdevača do finalnog proizvoda\nObezbedite kvalitetnu realizaciju koja osigurava da standardi odgovaraju specifikacijama\nObezbedite da komponente i inventar budu povezani sa konkretnim kupcima i programima.\nOstvarite sveobuhvatnu pokrivenost zahteva kvaliteta koristeći „povezanu sledljivost“\n„Apriso … podržava naše korišćenje Lean i Six Sigma inicijativa, pojednostavljuje tehničku obuku, standardizuje izveštaje o radu i poboljšava kvalitet i efikasnost kroz sve elemente. Sada imamo totalnu preglednost Radova-u-toku u svakoj radionici. Imamo kompletno poreklo svih delova i redosled serija“ - Rukovodilac informativnog sektora,Textron Systems\n„Sve aktivnosti se sada prate i beleže da bi se pratili procesi projektovanja, proizvodnje i kontrole kvaliteta.“ - Projektni menadžer, MBDA\nKompanijama koje se bave avio i vojnom proizvodnjom potrebna je vidljivost kako bi ostvarile svoje proizvodne potencijale i zadovoljile zahteve logistike zasnovane na performansama (Performace Based Logistics – PBL). Takođe potrebna im je precizna procena troškova radne snage i materijala da bi mogli svoje prihode da sagledaju u okviru procesa Upravljanja ostvarenom vrednošću (Earned Value Management - EVM).\nPratite parametre kvaliteta koristeći „povezanu sledljivost“\nVećina kompanija u avio i vojnoj industriji ima problema da zadrži nivo znanja u svojoj kompaniji kada radna snaga počne da stari. Iako ovaj deo ljudstva svakako poseduje značajna znanja iz svoje oblasti, veliki deo toga se nalazi zapisano na papiru ili nije uopšte dokumentovano.\nZadržite i primenite najbolja rešenja iz svoje prakse u skladu sa željenim performansama u proizvodnji\nProširite dobra rešenja na druge sfere poslovanja i omogućite unutrašnja i spoljašnji sistem povratnih informacija.\nZadovoljite kriterijume regulatornih tela\nZa kompanije iz sfere avio i vojne industrije usaglašenost sa zahtevima regulatornih agencija na nacionalnom i regionalnom nivou je od presudnog značaja. Pored toga, sve više se posvećuje pažnja čuvanju intelektualne svojine da bi se zadržala tehnološka prednost kao i da se ograniči pristup informacijama u skladu sa zahtevima nacionalne bezbednosti:\nPodržite kontrolu i zahteve izveštavanja\nPodržite zahteve koje se uvode u praksu\nPodržite kvalitet dok istovremeno elektronski čuvate proizvodne podatke neophodne za ispunjenje ovih zahteva\nUbrzajte sposobnosti povlačenja i zadržavanja problematičnih proizvoda koristeći mogućnost praćenja njihovog porekla\nDELMIA Apriso profesionalne usluge i globalna mrežu partnera isporučuju najviši nivo podrške koja se zasniva na širokom poznavanju industrije i iskustvu u proizvodnim operacijama. Ova kombinacija sposobnost i usluga osigurava da su Apriso rešenja primenjena u skladu sa najvišim standardima kvaliteta. Zaposleni u Dassault Systemes i CADCAM Data mogu da nadopune kompetencije vašeg IT tima pružajući odgovarajući nivo analize zahteva, konfiguracije sistema, osiguranje kvaliteta, obuke i pomoći u početnoj fazi rada.\n„Mi smo tražili rešenje koje je napredno, sveobuhvatno i koje bi nam pomoglo da integrišemo najbolju praksu u oblasti proizvodnje, kvaliteta i mogućnosti praćenja u okviru naše celokupne organizacije i lanca snabdevanja a koje bi podržalo naš aktuelni plan razvoja. Zadovoljni smo primenom Aprisa jer naša proizvodnja sada koristi nove kompozitne strukture i materijale u naprednom dizajnu aviona.“ Predsednik, HITCO, Dobavljač avio i vojne industrije\nSa povećanim pritiskom da se zadovolje zahtevi i smanje troškovi, uspeh u avio i vojnoj industriji zahteva partnerstvo sa proverenom kompanijom koja je sposobna da pruži rešenje koje će osigurati preglednost i kontrolu. Proizvođači moraju poboljšati svoju efikasnost, usklađenost sa standardima, visok kvalitet i brzinu reagovanja. DELMIA Apriso rešenja za avio i vojnu industriju primenjuju najbolju praksu, omogućavaju praćenje delova i procesa i njihovog porekla i preglednost u praćenju stečene vrednosti.\nPospešite proizvodnju bez papira i poboljšajte efikasnost\nPospešite elektronski baziranu proizvodnju (bez papira) koja podržava ERP, PLM i MES\nPodržite usaglašenost sa zahtevima koje propisuju regulatorna tela\nSinhronizujte promene u konfiguraciji koje nastaju u proizvodnji\nOstvarite preglednost od snabdevača do proizvođača da biste obezbedili da komponente i inventar mogu da se povežu sa pojedinačnim kupcima i programima.\nObezbedite preciznije podatke koji se odnose na troškovnu strukturu životnog ciklusa proizvoda/sistema u PBL ugovorima i drugim programima koji se odnose na kupce.\nPovežite probleme sa kvalitetom sa njihovim uzrocima koristeći „povezanu sledljivost“\nApriso rešenja nude najširu moguću osnovu za preglednost upravljanja – kroz celu vašu kompaniju. Sve performanse su optimizovane u svim aspektima proširenog lanca vrednosti uključujući ljude, materijal, mašine i procese – i vaše i vaših dobavljača. Prenošenjem podataka u realnom vremenu, signala, upozorenja, indikatora ključnih performansi (KPI), ili poslovne inteligencije sa bilo koje pozicije u mreži do bilo kod mesta u svetu, Apriso rešenja osnažuju svetske proizvođače u avio i vojnoj industriji da brzo reaguju na promene strategije, promene tržišta i neočekivane događaje.\nDELMIA Apriso rešenja pokreću operacije vodećih svetskih proizvođača u ovoj grani industrije širom sveta. Kompanija ima veliko iskustvo u radu koji pomaže proizvođačima u avio i vojnoj industriji da poboljšaju svoju efikasnost, odgovore na promene i održe visok kvalitet uz istovremenu kontrolu troškova.\nApriso rešenja za avio i vojnu industriju nude preglednost u realnom vremenu i kontrolu svih proizvodnih operacija i lanca snabdevanja koja će poboljšati proizvodne performanse, osigurati saradnju u procesu proizvodnje, i zadržati visok nivo kvaliteta. Uz DELMIA Apriso tim za profesionalne usluge i mrežu partnera, Apriso rešenja mogu vam pomoći da povećate efikasnost, smanjite troškove održanja kvaliteta i usaglašenosti i smanjite troškove povezane sa logistističkim ugovorima baziranim na performansama.\nKontaktirajte naš stručni tim za više informacija o ovom industrijskom rešenju


NBA: Odlična partija Nikole Vučevića, ali nije imao ko da ga prati... (VIDEO) - Košarka, NBA\nHotSport»Košarka»NBA»NBA: Odlična partija Nikole Vučevića, ali nije imao ko da ga prati… (VIDEO)\nNBA: Odlična partija Nikole Vučevića, ali nije imao ko da ga prati… (VIDEO)\nNemanja Lazić| 2019-03-04T09:34:59+00:00\t4. mar 2019. 9:14|0 komentara|HotSport\nNastavio je sa sjajnim partijama momak koji je igrao ovogodišnju ‘Ol star’ utakmicu.\nU porazu Orlanda, Vučević je bio najbolji igrač svog tima.\nTokom čitave sezone crnogorski centar pruža veoma dobre partije, a tako je bilo i noćas. On je u porazu njegove ekipe protiv Klivlenda rezultatom 107:93 postigao 28 poena, a do dabl-dabl učinka stigao je sa još 13 skokova, na šta je dodao i šeste asostencije, te po dve blokade i ukradene lopte. Međutim, to nije bilo dovoljno, pa su Kavalirsi predvođeni Klarksonom koji je postigao 18, te Sekstonom sa 17 i Lavom sa 16 poena uspeli da upišu nmovu pobedu.\nInteresantnu utakmicu odigrali su Oklahoma i Memfis (99:95), a pitanje pobednika rešeno je u finišu. Tokom skoro čitave utakmice gosti su imali prednost, ali je Vestbruk trojkom na pola minuta do kraja meča uspeo da vrati svoju ekipu ‘u život’. On je bio i najefikasniji u svom timu sa 22 poena i šest uhvaćenih lopti, a pratili su ga Šreder sa 17 poena i 12 skokova, Nadar sa 15, a Grant i Adams sa po 13. Bredli je sa 27 poena bio najefikasniji u timu Memfisa, a pored njega dvoicifreni su bili i Rajt sa 17, te Valenčijunas sa 16.\nNajveće iznenađenje priredila je ekipa Detroita, koja je nakon produžetaka uspela da sruši Toronto, rezultatom 112:107. Blejk Grifin je bio veoma raspoložen, a sa 27 poena i sedam skokova predvodio je svoj tim. Njega su pratili Džekson sa 19, a Dramonjd je ubacio 15, uz 17 skokova. Na drugoj strani je Lauri postigao 35 poena, Sijakam je dodao 21, ali to nije bilo dovoljno.\nŠarlot – Portland 108:118\nČikago – Atlanta 117:123\nLos Anđeles Klipers – Nujork 128:107\nBoston – Hjuston 104:115\nTAGOVI: NBA, Nikola Vučević, Orlando


Srbi najhrabriji narod na svetu : Nadlanu.com\nSrbi najhrabriji narod na svetu\nObjavljeno 17. avg 2012. / 15:12:00\nNarodi sa najmanje samopouzdanja su Južno Koreanci, Švajcarci, Markonaci.\n- Srbi su najhrabriji i najsamopouzdaniji narod na svetu. Tako misle sami Srbi, ali tako misle i ostali građani sveta, koji su u ovoj anketi priznali da je Srbija poslednjih godina prošla kroz težak period, ali da njen narod nikada nije klonuo duhom - rekla dr Miranda Hiti, jedna od istraživača.\nBredli univerzitet u američkoj državi Ilinojis istraživao je samopouzdanje ljudi i pokazalo se da su Srbi najhrabriji narod. U istraživanju je učestvovalo više od 17.000 ljudi iz 53 zemlje u svetu, a iznenađujuće je da se Japan našao na poslednjem mestu, dok su SAD na šestom mestu.\nLista prvih deset zemalja po samopouzdanju:. Srbija, Čile, Izrael, Peru, Estonija, SAD, Turska, Meksiko, Hrvatska, Austrija\nProjekat je vodio dr Dejvid Šmit, profesor i direktor Odeljenja za psihologiju na Bredli univerzitetu, a broj učesnika zavisio je od zemlje do zemlje, tako je na primer sa Kipra učestvovalo 59, dok je u Americi bilo ukupno 2.700 ispitanika.\nIstraživači su pitali:\nOsim što su odgovarali u ime svoje nacije, ispitanici su takođe odgovarali na pitanja vezana za druge narode. Rezultati istraživanja stavljaju Srbiju na prvo mesto kada je u pitanju samopouzdanje.\nZanimljivo je da istraživanja srpskih stručnjaka na tu temu pokazuju da u Srbiji najbolju sliku o sebi imaju zatvorenici, ali i izbeglice, kik bokseri i konzervativci. Agencija "Galup" sprovela je istraživanje, koje pokazuje prilično suprotnu stvar, a to je da su Srbi četvrta najpesimističnija nacija na svetu. Prvo mesto na toj listi zauzimaju Francuzi, piše "24 sata".


Centar bez grejanja zbog radova oko Beograda na vodi? - Beograd - Dnevni list Danas\nPočetna » Beograd » Centar bez grejanja zbog radova oko Beograda na vodi?\nRadijatori u centri grada u subotu tokom celog dana bili hladni\nCentar bez grejanja zbog radova oko Beograda na vodi?\nRadijatori u centru Beograda su u subotu tokom celog dana bili hladni zbog, kako je kasnije zvanično objašnjeno, kvara na magistralnom toplovodu, ali kako sumnjaju građani, kvara do kog je došlo usled izvođenja radova na gradilištu “Beograda na vodi” u blizini mosta Gazela.\n1Piše: A. Popović 29. novembra 2018. 13.19\nNaime, u subotu u jutarnjim časovima, na automatu kontakt centra “Beogradskih elektrana” građani su mogli da čuju nasnimljenu poruku – da će jedan deo centra grada biti bez grejanja zbog planiranih radova na mreži u blizini mosta Gazela. Ipak, kako se period bez grejanja odužio, a građani sve češće pozivali zbog informacija, ova poruka je ubrzo uklonjena.\nKod onih koji su bili u blizini prvobitnih radova to je probudilo sumnju pa je upravnica jedne od zgrada u Sarajevskoj ulici upitale dežurne dispečere da li je do kvara došlo zbog radova oko “Beograda na vodi”, na šta su joj oni spustili slušalicu, kako nam se kasnije požalila. I druge komšije sa Savskog venca javile su se redakciji Danasa sa sličnim sumnjama. Pri kasnijim pozivima, “Elektrane” su građanima davale informaciju da je došlo do kvara na magistralnom toplovodu.\nU međuvremenu su „Beogradske elektrane“ izdale zvanično, hitno saopštenje – da će zbog neodložne popravke kvara na magistralnom toplovodu grejnog područja toplane „Novi Beograd“, delovi centra grada ostati bez grejanja.\nBez grejanja su bili potrošači u Savskoj ulici, Durmitorskoj, Višegradskoj, Vojvode Milenka, Risanskoj, Birčaninovoj, Sarajevskoj, Kneza Miloša, Balkanskoj, Nemanjinoj, Miloša Pocerca, Deligradskoj, Kralja Milutina, NJegoševoj, Resavskoj, Stjepana Filipovića, Fabrisovoj, Zvečanskoj, Oblakovskoj, Dobropoljskoj, kao i deo Vračara u zoni Hrama Svetog Save i Neimara.\nPonovna isporuka toplotne energije uspostavljena je juče ujutru, a mi u međuvremenu nismo od “Beogradskih elektrana” dobili odgovor koji je zapravo uzrok kvara i zašto su se pojavile oprečne informacije.\nNS: Rasveta šljašti, a Beograđani se smrzavaju\nBeogradski odbor Nove stranke javno je kritikovao vlast zbog problema sa grejanjem u gradu. “Možda je u nekom paralelnom univerzumu normalno da sam centar jednog glavnog grada ostane bez grejanja na pragu zime, ali dok praznična rasveta šljašti na svakom ćošku, građani se smrzavaju\nu ledenim stanovima, pogotovo kada se uzme u obzir da su jutarnje\ntemperature tek koji stepen iznad nule.” Beogradski odbor Nove pita zato “fiktivnog” gradonačelnika Zorana Radojičića i Gorana Vesića, koji je uvek u prvim redovima kada treba da se slika, kakva je to vlast jedne evropske prestonice koja sa kvarom na toplovodu ne može da izađe na kraj čitav vikend, kada su građani uglavnom kod kuće sa svojim porodicama.\nBeograd na vodi, Grejanje, RadoviBeograd\nNaplata grejanja, harač gradskih vlasti\n29. novembra 2018. u 13.40\nNe mogu da verujem kakvim stvarima se bavimo…


Zvezdin dug od 26-29 miliona evra; Terzić: Poslujemo domaćinski\nRTV\t11.06.2018 16:44\n"Već četvrtu godinu zaredom, Crvena zvezda posluje finansijski pozitivno i ostvaruje dobit na kraju godine. Suština domaćinskog poslovanja je da ne smeš da trošiš više nego što zarađuješ i mi se toga i držimo. Danas je dug Crvene zvezde prepolovljen u odnosu na pre četiri godine i kreće se između 26 i 29 miliona evra. Zavisi kada se dug analizira", rekao je Terzić.\nOn je dodao i da sportski rezultat generišu velike prihode i da nekad treba reskirati.\n"Ne možemo dobiti na lutriji dok ne kupimo loz. Zato moramo ulagati i investirati u igrače i tim. Često moramo i rizikovati. Zato moramo voditi računa o balansu između finansija i sportskih rezultata".\nOtkrio je da postoje ponude za fudbalere Nemanju Radonjića i Aleksandra Pešića u ukupnom iznosu od 10 miliona evra.\n"Ako prihvatimo da ih prodamo drastično bismo smanjili ukupan dug, ali bismo i oslabili tim pred kvalifikacije za Ligu šampiona. Plasman u Ligu šampiona bi klubu doneo prihod od preko 20 miliona evra, a plasman u Ligu Evrope više od 10 miliona evra. Treba napraviti balans između investicija, rizika i potencijalnog prihoda. Ovo rukovodstvo je pokazalo da zna da vodi izbalansiranu ekonomsku politiku kluba".\nOn je dodao da su rezultati u tek završenoj sezoni, u kojoj je osvojena šampionska titula i izboreno proleće u Ligi Evrope, bili sjajni i da se vratila vera da Zvezda može da bude velika kao nekad.\n"Osvojena je šampionska titula na dominantan način, sa rekordnih 100 bodova i 23 boda razlike u odnosu na večitog rivala. Dominirali smo i 'gazili' od prvog do 37 kola, i nijednog trenutka niko nije sumnjao u osvajanje šampionske titule. Rezultati u Evropi su posebna priča. Euforija je vladala tokom čitave sezone, tražila se karta više. Posle 10 godina smo izborili igranje u Ligi Evrope, a posle 26 godina smo dočekali proleće u evropskom takmičenju. A krenuli smo iz pepela, od nule", zaključio je Terzić.


Srbija je najmoćnija zemlja u regionu, a najgore rangirana na listi - FakeNews Tragač\nVeliki broj domaćih medija preneo je da se Srbija po istraživanju „Ju-Es njuz end vorld riporta” (US News and World report) našla na 44. mestu liste 80 najmoćnijih država sveta i da je po tom merilu najbolje rangirana u regionu.\nOno što su skoro svi mediji u svojim izveštajima namerno ili slučajno prećutali jeste da ocena „moći“ čini nešto manje od 8% ukupne ocene za rangiranje „najboljih država sveta“, po kojoj Srbija deli poslednje mesto sa Libanom.\nU ocenu ukupne moći države ulazi (političko) vođstvo, politički i ekonomski uticaj, snaga savezništava sa drugim državama i jačina vojske, na skali od 0 do 10 (Sjedinjene Američke Države, na primer, imaju ocenu 10,0 na skali moći).\nSrbija se rangira loše po prva četiri merila (ocene između 0,2 i 0,3), a prosek joj „vadi“ jačina vojske koja je ocenjena sa 2,1.\nNaša država se po preostalih osam kriterijuma za ocenjivanje „najbolje države na svetu“ kotira znatno lošije. Ukupan skor u najvećoj meri čine preduzetništvo (skoro 18% celokupne ocene), kvalitet života (oko 16%) i kategorija citizenship, koja zapravo ocenjuje stanje vladavine prava i nosi približno 16% ocene.\nPo ova tri merila Srbija se kotira lošije, te se po stavci preduzetništva nalazi na 56. mestu, po kvalitetu života se kotira bolje samo od Ukrajine, Jordana i Libana, dok se po vladavini prava nalazi na 57. poziciji.\nSa takvim ocenama, Srbija je zauzela 72. mesto sa ukupnim skorom 0,0, a isto toliko je ukupno imao i poslednje rangirani Liban. Od njih su bolje ocene imale i Slovenija i Hrvatska, koje su jedine dve zemlje iz regiona koje su uvrštene u listu.\nPortal N1 preneo je izveštaj agencije FoNet, gde se tačno navodi da je Srbija 72. „najbolja“ država, ali je napravljena greška u tome što se u tekstu navodi da je rangirano 80 država. U prošlogodišnju listu je bilo uvršteno 80 država (što bi moglo da se protumači kao da je Srbija sa svojim 72. mestom napredovala za čak osam pozicija), dok je u rangiranju za 2020. godinu učestvovalo njih 73, pa je Srbija ipak podelila poslednje mesto sa „najgorom“.\nNa listu „najboljih država na svetu“ uvrštavaju se države koje ispunjavaju četiri kriterijuma: top 100 zemalja po bruto domaćem proizvodu u 2017. godini, top 100 zemalja po prilivu stranih direktnih investicija tokom 2017. godine, top 100 zemalja po prihodima od međunarodnog turizma u 2017. godini, kao i prvih 150 država po indeksu humanog razvoja (HDI).\nDržave koje ne ispune sva četiri kriterijuma se ne rangiraju, pa je izdanje liste za ovu godinu bilo manje za sedam učesnica, što su takođe u svojim vestima prevideli svi mediji.\nStudiju i model koji se koristi za ocenjivanje i rangiranje zemalja razvili su konsultantska kuća BAV grupa i Varton škola Univerziteta u Pensilvaniji, u konsultaciji sa „Ju-Es njuz end vorld report“. Bazira se na anketi koja je sprovedena na više od 20 hiljada ispitanika.\nIzveštaje u kome je propuštena prilika da se izvesti o poziciji Srbije na listi „najboljih država na svetu“ objavili su B92, Vesti-online, Informer, Republika.rs, Srbija danas, Sputnjik, Krstarica, Espreso, Danas, portal 013info.rs, Blic, Telegraf, Kurir, Mondo, RTV, Večernje novosti, RTS i Tanjug.\n013 info B92 Blic Danas Espreso Informer Kurir Mondo RTS RTV Sputnjik Srbija danas Srpski telegraf Tanjug Telegraf Večernje novosti\nHrvatska Jordan Liban SAD Slovenija Ukrajina


03/10/2018 - podunavlje.info\nSMEDEREVO, 3. oktobar 2018 – Policija je uhapsila J. A. (22) pod sumnjom da je u protekla dva meseca ulazio u pomoćne objekte meštana u selima u okolini Smedereva, odakle je krao električni i ručni alat, motorne testere, trimere, bicikle i pumpe za zalivanje. Materijalna šteta koja je pričinjena meštanima, u ukupno 14 krađa i dve teške krađe, procenjuje se…\nTužilac naložio privođenje investitorke iz Smedereva\nIzvor: insajder.net, 3. oktobar 2018 – Snežana Mitković, koja je navedena kao investitorka nelegalnog objekta od 1.000 kvadrata na Pančićevom vrhu već dva puta se nije pojavila na zakazanom saslušanju u Osnovnom sudu u Brusu, po prijavi koju je protiv nje podnelo Ministarstvo za građevinarstvo. Zbog toga je za sledeće saslušanje zakazano za 16. oktobar naloženo njeno privođenje, potvrdio je…\nKOVIN, 3. oktobar 2018 – U galeriji kovinskog Centra za kulturu danas će biti otvoren 32. Oktobarski likovni salon. Stručni žiri je odabrao za izlaganja radove 37 autora. Radovi odabranih umetnika će pred publikom u Kovinu biti do 29 oktobra. Otvaranje Oktobarskog salona je zakazano za 17 sati.\n04/07/2022, 6:19 pm


Od sutra manifestacija “Principovi dani” | Palelive.com\nPočetna Regija Istočno Sarajevo Od sutra manifestacija “Principovi dani”\nOd sutra manifestacija “Principovi dani”\nISTOČNO NOVO SARAJEVO – Opština Istočno Novo Sarajevo od sutra do 30. juna organizuje manifestaciju “Principovi dani”.\nCentralna manifestacija biće održana na Vidovdan, 28. juna, kada će biti organizovana Vidovdanska akademija i koncert tamburaškog orkestra “Fijaker” iz Novog Sada, saopšteno je iz ove opštine.\nManifestacija “Principovi dani” u Istočnom Novom Sarajevu biće otvorena sutra koncertom Osnovne i Srednje muzičke škole iz Istočnog Sarajeva i Muzičke akademije Univerziteta u Istočnom Sarajavu, u Parku “Gavrilo Princip”.\nTokom “Principovih dana” biće organizovana izložba radova škole ikonopisanja Pravoslavnog centra za mlade Mitropolije dabrobosanske, te koncerti kulturno-umjetničkih društava “Slavija”, “Boško Vujadin” Kasindo i “Bratstvo” Vojkovići.\nU okviru ove manifestacije biće održana i “Konferencija beba”, te turnir u malom fudbalu.\nPrethodni članakPočetkom avgusta Festival zanatskog piva\nNaredni članakGimnazijalci proslavili 50 godina mature


Ovo je za ''Radio Srbobran'' otkrio predsednik opštine Radivoj Paroški koji je dodao da će pomenuti gradski prevoz moći da koriste svi građani.\n- On će omogućiti brz i bezbedan transport dece u škole, a tu pre svega mislimo na one koji žive na rubnim delovima našeg mesta. Naravno, gradskom linijom će moći da se voze i svi ostali koji recimo treba da odu u Dom zdravlja, na pijacu, u opštinu i slično. Obezbedili smo novac kako bi i ovaj prevoz bio besplatan, mada možda nije još toliko hitan zbog vremena, ali zima se ipak polako bliži – poručio je Paroški.\nNaš sagovornik je naglasio još i da su za međumesni prevoz učenika koji putuju za Novi Sad, Bečej, Vrbas i druga mesta obezbeđene subvencije u iznosu od 25 posto.\n- Moram da istaknem da smo sa prevoznikom koji obavlja ovaj prevoz iz naše opštine imali plodne razgovore u smislu da se i ostale cene, pre svega mesečne karte za učenike, urede tako da one budu što jeftinije i da na takav način pomognemo našim građanima, a mislim da ćemo imati rezultate – zaključio je prvi čovek opštine Srbobran.


Šaranović i Koljenšić ponovo uhapšeni – Centar za istraživačko novinarstvo Srbije\nSlobodan Šaranović i Ratko Koljenšić po drugi put uhapšeni iz istog razloga - zbog ubistva Nikole Bojovića - ali ovog puta po nalogu iz Crne Gore a ne iz Srbije\nSlobodana Šaranovića i njegovog saradnika Ratka Koljenšića sinoć je crnogorska policija uhapsila drugi put u poslednjih devet meseci. Ovog puta po nalogu Vrhovnog državnog tužilaštva Crne Gore, koje je otvorilo istragu o ubistvu Nikole Bojovića, rođenom bratu poznatog srpskog kriminalca Luke Bojovića.\nPrvi put su uhapšeni u julu prošle godine, na osnovu poternice koju je za njima raspisalo beogradsko odeljenje Interpola, takođe zbog sumnje da su učestvovali u Bojovićevom ubistvu.\nNakon sedam meseci provedenih u ekstradicionom pritvoru i više različitih odluka koje su crnogorski sudovi donosili po pitanju izručenja Srbiji, u februaru 2014. Apelacioni sud je doneo konačnu odluku – Šaranović i Koljenšić neće biti izručeni Srbiji.\nKako je tada pisalo u rešenju ovog suda, odluka o neizručenju Slobodana Šaranovića i Ratka Koljenšića doneta je jer je planiranje krivičnog dela izvršeno u Crnoj Gori, te stoga „nisu postojali uslovi“ za njihovo izručenje Srbiji.\nŠaranović i Koljenšić pušteni su na slobodu. Međutim, sloboda, nije dugo potrajala, tek dva meseca.\nNikola Bojović ubijen je u aprilu prošle godine, u sedam sati ujutru, dok je izlazio iz pekare u Ulici carice Milice, u centru Beograda. Kao plaćeni ubica, koji je pucao u Bojovića, osumnjičen je Saša Cvetanović zvani Pitbul, iz Vranja. Prema navodima domaćeg tužilaštva, Slobodan Šaranović je ubistvo organizovao iz osvete jer veruje da je Luka Bojović nalogodavac i organizator ubistva njegovog mlađeg brata Branislava Šaranovića, koji je ubijen je u Beogradu 2009. godine. Detalje o tome kako je ubistvo izvršeno, možete pročitati ovde.\nPre nedelju dana u beogradskom kafiću Mariki ubijen je Rade Rakonjac, bivši član garde Željka Ražnatovića Arkana, i blizak saradnik Luke Bojovića. Mediji u Srbiji nagađaju da je Rakonjac žrtva obračuna koji postoje između porodica Šaranović I Bojović, ali još uvek nema jasnih dokaza niti potvrđenih informacija koje bi ukazale na to. Više o ubistvu Rakonjca pročitajte ovde.


Neutralni tepisi jačaju privlačnost neutralnih enterijera\nKada kažemo “neutralno” prva stvar na koju pomislimo jesu opuštajuća bež i siva boja koje svakom enterijeru donose osećaj udobnosti ali i svežine...\nI zaista, neutralne boje volimo upravo iz razloga što naši domovi sa njima počinju “da dišu”. Čuli ste i sami verovatno ovaj izraz koji se uglavnom koristi kako bi se dočarao onaj poseban osećaj nenametljive topline ali i prozračnosti koju nude enterijeri u neutralnim nijansama.\nBež, siva, boja breskve ali i terakota u nešto svetlijim tonovima, sve su ovo boje koje prostorima daju svetlost, spokoj ali i delikatnost. Prirodne boje prodiru u unutrašnjost kuće da bi prenele toplinu i stvorile osećaj ravnoteže, i apsolutno su neophodne za stvaranje prijatnog ambijenta.\nHromatske skale su protagonisti glavnih savremenih trendova u dizajnu enterijera, pa ne čudi što sve veći broj ljudi bira upravo njih za opremanje svojih soba. Istovremeno, one su najzahvalnije i za naglašavanje ostalih tekstura u enterijeru. Primera radi, ako paleti neutralnih dodamo teksturu prirodnih materijala i jedinstven karakter ručne izrade vunenih tepiha, možemo biti sigurni da će se njihov suptilni magnetizam samo pojačati.\nIako postoje i oni koji smatraju da neutralno uvek znači dosadno, činjenica je da je upravo miks nežnih boja i jačih tekstura idealan za sve one koji žele dom vredan pažnje. Kontrastne teksture regulišu intenzitet ostatka dekora, povećavaju percepciju prostranosti i dodaju osvetljenost, posebno ukoliko se njihov dizajn oslanja na svetlu hromatsku osnovu. Štaviše, svestranost i mogućnost da se lako uklope sa svim vrstama dekorativnih stilova ali i svakodnevnih potreba ukućana čini ih dobitnom kombinacijom u gotovo svakom domu.\nBela, siva, krem, bež, boja kamile ili kafe sa nežnim grafičkim uzorcima kao i poneki detalj u boji korala odlični su načini da se u okviru jedne sobe stvori nezaboravno dinamično okruženje, posebno ukoliko su svi ovi akcenti upareni sa sirovim i prirodnim materijalima. Znate već i sami, ali da vas podsetimo: neutralme boje su sinonim za povezivanje sa prirodom pa očekujte da vam je ovo najbolji način da svoj dom načinite pravom oazom mira i spokoja.\nZa koju god verziju da se odlučite, znajte da neutralni tepisi imaju jasan harmonizujući uticaj na prostor. Ručno rađeni od prirodnih materijala i potpomognuti bogatim nijansama iz palete kremastih, sivih i zemljanih tonova, obično su siguran pogodak, bilo da su osnova u stvaranju atmosfere ili kao završni dodir dizajnu enterijera koji ima za cilj da umiri i duh i telo.


Da se ne zaboravi-77 godina od fašističkih zločina u Banatu | ZR KLIK\nDa se ne zaboravi-77 godina od fašističkih zločina u Banatu\nSvake godine na današnji dan, treći dan pravoslavnog Božića i dan Svetog prvomučenika – arhiđakona Stefana, na Žitnom trgu se održava komemoracija i obeležava godišnjica od tragičnih događaja iz Drugog svetskog rata, poznatih kao “krvavi januar” ili “krvavi srpski Božić”. Prilika je to za sećanje na taj period naše istorije i na njegove žrtve, ali i prilika da se sa jednog od stratišta pošalju jasne poruke za budućnost.\nPre 77 godina, 9. januara 1942. godine, fašisti su izveli jedan od najsvirepijih zločina u Banatu tokom okupacije kada su u Zrenjaninu – tadašnjem Petrovgradu – Kikindi, Dragutinovu (danas Novo Miloševo) i Banatskom Aranđelovu pogubili 150 rodoljuba. Trideset građana srpske i romske nacionalnosti, zarobljenih u racijama tokom jeseni 1941. godine u nekoliko mesta u Banatu, streljano je u Zrenjaninu, u dvorištu sudskog zatvora, a potom su njihova tela na zaprežnim kolima proneta centralnim gradskim ulicama i obešena na Žitnom trgu, gde su stajala do sutradan. To nisu bili samo komunisti, već i obični građani i slobodarski opredeljeni ljudi, koji nisu želeli da prihvate nemačku okupaciju. Među njima su bili i organizatori antifašističke borbe u srednjem Banatu – dr Lazar Mijatov, skojevka Olga Ubavić i Ivan Vioglavin.\nVence na spomenik su položili predstavnici Grada Zrenjanina i Gradskog odbora Saveza udruženja boraca narodnooslobodilačkog rata – SUBNOR Zrenjanin. Pomen je služio sveštenik Srpske pravoslavne crkve, protonamesnik Branislav Petrović. U ime Grada Zrenjanina venac su položili zamenik gradonačelnika Saša Santovac i pomoćnici gradonačelnika Duško Radišić i Dragan Ćapin, a prisustvovao je i sekretar Skupštine grada Milan Mrkšić. Obraćajući se predstavnicima medija, Santovac je istakao da Grad Zrenjanin tradicionalno obeležava godišnjicu događaja iz januara 1942. godine.


SARAJEVO Održana konferencija o borbi protiv zloupotrebe narkotika\nEU nastoji da pruži našoj zemlji podršku u borbi protiv zloupotrebe i krijumčarenja opasnih supstanci\nRazgovarali o mogućim strategijama\nKonferencija „BiH na putu ka EU: Prilika za razvoj saradnje i jačanje zajednice u borbi protiv zloupotrebe droga“ održana je danas u Sarajevu, a organizatori su Ured Evropske unije u BiH i Udruženje „Proslavi oporavak“.\nSvrha konferencije je razmjena iskustava u borbi protiv zloupotrebe droga i jačanju koordinacije te iznalaženju sistemskih rješenja.\nRičard Vud (Richard Wood), viši savjetnik i šef odjela za vladavinu prava u Uredu EU u BiH, istakao je da je Evropska unija spremna da pruži podršku BiH kao kandidatu za članstvo u EU u borbi protiv zloupotrebe i krijumčarenja narkotika. Također, pozvao je vlasti da što prije imenuju nacionalnu kontakt-tačku koja će sarađivati s evropskim agencijama.\nBoro Gojić, predsjednik Udruženja „Proslavi oporavak“, skrenuo je pažnju na nedostatak sistemskih rješenja, kao i nedostatak saradnje među institucijama i udruženjima koji se trenutno u BiH bave ovim problemom.\nNarkotici EU BiH


DS: Žrtveni jarac 2 | ZR KLIK\nDS: Žrtveni jarac 2\nPolitika- Zbog priloga koji je u etar i na društvene mreže pustila lokalna televizija KTV i hapšenja koje je usledilo, podigla se velika prašina oko prečistača vode i odgovornosti Gorana Kneževića i drugih članova Srpske napredne stranke, od nivoa mesne zajednice do same Vlade.\nTri osobe su uhapšene, među kojima su predstavnik investitora, tadašnji direktor vodovoda i bivši pomoćnik gradonačelnika koji je hapšen u, čini se, svakoj aferi koja je uzdrmala Zrenjanin. Odbornica Alisa Kockar smatra da je ovo očigledno još jedna predizborna igra, u kojoj Srpska napredna stranka kupuje vreme dok pokušava da „skine“ odgovornost sa svojih članova i pripremi iz za predstojeće izbore. Ko je još spreman da poveruje da je rezultat istrage pokazao da su jedini odgovorni oni koji su uhapšeni i da nisu imali nikakvu „pomoć“ iz skupštine, gradske uprave i Vlade? Ili da će zaista i odgovarati za svoje postupke?\n„Istina polako izlazi na videlo i sve ono o čemu kolege i ja govorimo već godinama pokazuje se kao tačno: fabrika vode je jedna velika prevara građana Zrenjanina i neko je na ovom poslu ozbiljno zaradio. Međutim, ono na čemu insistiramo jeste da državni organi urade svoj posao, detaljno istraže slučaj i brojne krivične prijave koje smo podneli i podignu tužbe protiv svih umešanih – nalogodavaca na prvom mestu, ali i svih onih koji su im omogućili da varaju Zrenjanince 6, odnosno, 8 godina. Niko ko je umešao prste i direktno ili indirektno zaradio na muci 100.000 ljudi ne sme da prođe nekažnjeno,“ još jednom je istakla Alisa Kockar.\n„Uprkos dugoj i prljavoj kampanji protiv demokrata i potpisanog ugovora sa Vasertehnikom, danas je jasno da bi građani Zrenjanina odavno pili vodu sa česme da Srpska napredna stranka nije preuzela vlast i raskinula ugovor sa ovom nemačkom kompanijom. Upravo zbog toga, Demokratska stranka neće dopustiti da bilo ko preuzme ulogu žrtvenog jarca i jedinog odgovornog za sve godine lažnih obećanja i trošenja novca iz budžeta“, navodi se u saopštenju Gradskog odbora Demokratske stranke u Zrenjaninu.


Objavljen Izvještaj o reviziji Godišnjeg finansijskog izvještaja Ministarstva kulture za 2019. godinu\nPodgorica, 15. septembar 2020. godine – Državna revizorska institucija je izvršila reviziju Godišnjeg finansijskog izvještaja Ministarstva kulture za 2019. godinu i reviziju pravilnosti poslovanja.\nNa bazi sprovedene revizije, utvrđenog činjeničnog stanja i izjašnjenja subjekta revizije, nadležni Kolegijum DRI u sastavu dr Branislav Radulović (Senator – Rukovodilac Kolegijuma) i g. Nikola N. Kovačević (Senator – član Kolegijuma), izražava uslovno mišljenje na finansijski izvještaj Ministarstva kulture za 2019. godinu i uslovno mišljenje na usklađenost poslovanja sa propisima.\nGodišnji finansijski izvještaj Ministarstva kulture za 2019. godinu nije, u svim materijalnim aspektima, pripremljen u skladu s važećim okvirom finansijskog izvještavanja. U Izvještaju o novčanim tokovima III pogrešno su prikazane 3 (tri) pozicije i to: ostala lična primanja, transferi institucijama, pojedincima, nevladinom i javnom sektoru i kapitalni izdaci. Revizijom pravilnosti poslovanja Ministarstva kulture utvrđene su značajne neusklađenosti poslovanja istog sa Zakonom o državnoj imovini i Zakonom o obligacionim odnosima.\nKonačan Izvještaj o reviziji Godišnjeg finansijskog izvještaja Ministarstva kulture za 2019. godinu je objavljen na zvaničnoj internet stranici Državne revizorske institucije Crne Gore.\nIzvještaj o reviziji Godišnjeg finansijskog izvještaja Ministarstva kulture za 2019. godinu\nMore in this category: « Objavljen Izvještaj o reviziji Godišnjeg konsolidovanog finansijskog izvještaja Demokratske partije socijalista Crne Gore za 2019. godinu\tObjavljen Izvještaj o reviziji Godišnjeg finansijskog izvještaja Uprave policije za 2019. godinu »


Poznat identitet mladića koji je izgorio u autu – Haber.ba\nPoznat identitet mladića koji je izgorio u autu\nTomislav Babić (23) iz Laktaša smrtno je stradao u saobraćajnoj nesreći koja se dogodila u noći sa subote na nedjelju na lokalnom putnom pravcu Veliko Blaško-Slatina.\nAutomobil u kom se nalazio nesretni mladić se nakon slijetanja sa puta zapalio i izgorio zajedno sa njim, prenose “Nezavisne“.\nPrema nezvaničnim informacijama, mladić je radio kao konobar, a pretpostavlja se da se vraćao sa posla.\nU saopštenju Okružnog javnog tužilaštva Banjaluka ranije je navedeno da se nesreća dogobila oko 3.10 sata, nakon slijetanje Opel astre kojim je upravljao mladić.\nUviđaj na licu mjesta saobraćajne nesreće obavio je dežurni okružni javni tužilac, Okružnog javnog tužilaštva Banjaluka Radenko Janković, zajedno sa policijskim službenicima Policijske stanice Laktaši.\nTeme:identitet, Laktaši, mladić, nesreća, udes\nAdvokat Branko Šerić koji zastupa osumnjičenog trostrukog ubicu Filipa Zavadlava prije nekoliko dana je...


Gazelle nove generacije dostupne i u Srbiji - logistikaitransport.com\nGazelle nove generacije dostupne i u Srbiji\nU Srbiji je zvanično počela prodaja nove generacije lakih komercijalnih vozila GAZelle NN ukupne mase 3,5 tona, koja se za naše i neka druga tržišta van Ruske Federacije opremaju Euro 6 d Volkswagenovim četvorocilindarskim dizel motorom od EA 189 2.0 TDI sa 136 KS i 340 Nm maksimalnog obrtnog momenta.\nU novu generaciju ovog modela savremenog dizajna i s bogatom opremom kabine, uporedo s nemačkim turbo dizelašem, ugrađuje se i sasvim nov ručni šestostepeni menjač GAZ-ove konstrukcije i proizvodnje, koji doprinosi smanjenju prosečne potrošnje (proizvođač deklariše da je za većinu verzija ispod 10 litara na 100 km), ali utiče i smanjenje buke i vibracija i poboljšava vučno-dinamičke karakteristike vozila.\nU osnovnoj opremi većine verzija su nova LED svetla, vazdušni jastuk u kolu upravljača, putni računar, tempomat, kolo upravljača podesivo po visini sa servo asistencijom, ručni klima-uređaj itd. Zbog kvalitetne pocinkovane zaštite svih spoljašnjih elemenata karoserije, GAZ potpisuje osmogodišnju garanciju, dok je garancija na celo vozilo tri godine ili 200.000 km (šta pre nastupi). Obavezni servisni intervali su na svakih 20.000 km.\nKupcima u Srbiji se nudi široka paleta standardnih i specijalizovanih verzija furgona (zapremine tovarnog prostora i do 13,5 m3) i šasija s kabinom spremnom za raznovrsne nadgradnje. Jedna od takvih je i na ilustraciji – hidraulična platforma s korpom za rad na visini, nadgrađena u kragujevačkom HK Proleteru.\nNa sajtu ovlašćenog uvoznika su zbunjujući podaci o cenama, ali su nesumnjivo atraktivne. Recimo, za celometalni furgon zapremine tovarnog prostora od 11,5 m3 se u zvaničnom cenovniku navodi da s carinom, uz promotivni popust, košta 18.890 evra u dinarskoj protivvrednosti, bez PDV, dok se šasija sa standarnom kabinom (ukupna dužina vozila 5.535 mm) nudi za 17.490 evra.